Rejser til Uganda - Se alle vores Uganda rejser her >>\nRejs til Uganda med Rickshaw\nUganda kan gøre de fleste åndeløse med sine smukke nationalparker, fascinerende bjerggorillaer, Månens Bjerge, verdens største tropiske sø og et væld af andre oplevelser. Uganda tilbyder besøgende alt fra levende moderne afrikansk byliv i nogle af de smukkeste landskaber på kontinentet til et unikt dyreliv og mangfoldigt lokalliv.\nHar du hang til eksotiske frugter kan vi glæde dig med, at Uganda er et sandt mekka hvad det angår. De bedste bananer, ananas, mango og avocado venter på at blive spist. Winston Churchill kaldte i sin tid Uganda for ’Afrikas Perle’ på grund af landets skønhed, farve og overflod af strålende liv. Vi kan kun give ham ret.\nLad vores rejseforslag inspirere dig, så skræddersyr vi din rejse til Uganda helt efter dine ønsker og dit budget.\n15 dage | inkl. fly | fra 22.995,-\n13 dage | inkl. fly | 27.450\nUganda ligger i Østafrika. Landet grænser op til Victoriasøen og er ellers omgivet af fastland i form af Kenya, Tanzania, Rwanda, Den demokratiske republik Congo og Sydsudan. Uganda dækker et areal på 241.037 km². Indbyggertallet ligger lige under 43 millioner. Officielt er sproget engelsk og herudover tales der swahili og ganda.\nEn bred vifte af oplevelser i Uganda\nRejser til Uganda kan indeholde mange forskellige attraktioner og oplevelser. De fleste forbinder Uganda med de dybe regnskove, de frodige bakkede landskaber og ikke mindst de betagende og yderst sjældne bjerggorillaer. Bjerggorillaerne har hjemme i Ugandas, Rwandas og Gongos regnskove - og ingen andre steder i verden overhovedet. De udgør derfor Ugandas absolut største turistattraktion. Men Uganda er og kan mere - meget mere!\nI Uganda er landskabet frodigt, men varieret med noget for snart sagt enhver smag. Dybe regnskove, frodige bakker og dale, smukke bjerge og stenformationer, søer, floder og vandfald, øer med sandstrande, grønne stepper med savannedyr og palmetræer, fattige små landsbyer og den pulserende storby Kampala.\nSafarioplevelserne matcher ikke Tanzanias og Kenyas, men de er særegne for Uganda og dyreoplevelserne er fantastiske. Øriget Ssese Islands matcher ikke badevandet på Zanzibar eller Mombasa, men strandene er eksotiske, indbyder til afslapning og lokker med smukke solnedgange og bål og strandfest om aftenen. Uganda er en destination, hvor du kan opleve lidt af det hele på et og samme sted.\nTag på rundtur i Ugandas historiske hovedstad Kampala\nDen livlige hovedstad Kampala er en god introduktion til Uganda. Byen er dynamisk og engagerende, men knap så besværlig at færdes i som andre østafrikanske hovedstæder. Her findes flere nævneværdige seværdigheder og attraktioner, som kan underholde dig i flere dage. Ligeledes har Kampala en rig og farverig historie, der ses i flere fascinerende paladser.\nBesøger du Kampala oplever du en smuk Afrikansk hovedstad med imponerende velholdte gader og grønne områder. Tager du ud på egen hånd, skal du måske forberede dig på at spørge om vej. De fleste gader har nemlig ikke vejskilte. De lokale hjælper gerne med vejvisning. Ofte vil instruktionerne indebære f.eks. en jackfrugt eller måske et mangotræ. Byen er vældig grøn, så træer fungerer som fælles landemærker. Skal du sikre dig store imponerende smil, kan du bruge ordet ’webale’ som betyder tak på Luganda.\nAflæg et besøg i det kendte Kasubi Tombs, som ærer landets første kristne. Ved Kasubi gravstedet i Kampala ligger Kabakas kongerne fra Buganda stammen begravet. Af den grund er stedet et vigtigt spirituelt sted for mange lokale. Det er også et spændende sted for turister. Gravstedet er optaget på UNESCO’s verdensarvsliste i 2001. Kasubi tombs ligger i et landbrugsområde på nogle af Kampalas mange bakker. Stedet var oprindeligt et palads. Det blev opført i 1882 af Kong Muteesa I. Det blev lavet til gravsted efter hans død i 1884.\nMidt i centrum af Ugandas hovedstad Kampala, ligger Owino markedet, der er byens største åbne marked. Markedet åbnede i 1971, og det estimeres at der idag er over 50.000 handelsfolk/sælgere på markedet, hvoraf 70% af dem er kvinder.\nOwino markedet er især kendt for salg af genbrugstøj, der fylder en stor del af markedet. Dog kan du købe alt fra krydderier og mad til sko og sengetøj. Og meget meget mere… Det kan være en noget kaotisk oplevelse at bevæge sig rundt på markedet, og du bør altid tage af sted med en guide, der er kendt i området. Det er nemlig rigtig nemt at fare vild i de mange smalle gader, så en lokal kendt er en nødvendighed. Lad være med at tage værdier med som telefon og kamera, da det kan friste desperate sjæle. Det kan desuden være svært at holde styr på sine ting, når man går i de smalle og tætte gader.\nOwino markedet er en fin måde at få et kulturelt indblik så længe, at du er forberedt på kaos og ægte handelsstemning.\nTag på kafunda med de lokale\nMåske har du lyst til at indånde den lokale stemning ved at hænge ud på en kafunda. En kafunda er en typisk lille bar i vejkanten med plasticstole og borde samt en højttaler, der spiller ugandisk popmusik eller reggae. Bestil en lokal øl og nyd omgivelserne. Måske falder du i snak med de lokale, der som de fleste andre afrikanere er meget socialt anlagte. Byen er i hastig forandring, i kraft af den positive økonomiske udvikling, og den byder på et væld af hoteller og restauranter til dig, som ønsker forkælelse.\nEntebbe botanisk have\nI den nordlige del af Victoria søen, ikke langt udenfor Kampla, finder man den idylliske beliggende Entebbe Botanical Garden. Parken ligger bogstavelig talt på ækvator og får en årlig mængde nedbør på over 1600 mm. Den ligger i 1.134 meters højde, og klimaet er med til at give de perfekt forhold for parkens mange vækster.\nHer findes 309 plantearter, hvoraf 199 af dem er endemiske for Uganda, 122 af dem er til medicinsk brug og 110 er eksotiske. De strækker sig fra tropiske og subtropiske planter til en række buske og træer, der har udviklet sig gennem årene. Parken har ofte besøg af colobusaber og er et paradis for fugleentusiaster.\nEr du typen, der altid gerne har villet helt tæt på nogle af verdens farligste slanger? Hvis ja, så er Uganda Reptile Village det helt rigtige sted. Her kan du blandt andet møde mambaer, pythoner og kobraer. Der findes i alt 50 forskellige reptilarter, herunder krokodiller, øgler, skildpadder og kamæleoner. Alle krybdyrene er reddet fra naturen, hvor de er blevet skadet og derfor ikke længer kunne trives og overleve.\nCentrets egentlig formål er at uddanne de lokale om landets mange krybdyr, for på den måde at undgå udryddelse af de mange arter. Men centret er også blevet populært blandt turister. Det er en af hovedattraktionerne i nærheden af hovedstaden Kampala. I parken kan man få en rundvisning sammen med en guide, der viser og fortæller om de mange krybdyr. I sumpområdet er det også muligt at tage på fisketur og på den 3 km. lange flod, kan man tage på kanotur.\nUdforsk Ugandas smukke natur\nUganda kan som før nævnt diske op med nogle fantastiske natur- og dyreoplevelser. Landet er blandt andet hjemsted for Afrikas højeste bjergkæde, Rwenzoris, og Nilens udspring. Nilen udspringer fra den smukke Victoriasø, som er den største sø i Afrika, og smukt omgivet af frodige grønne og skovklædte bakker. Victoriasøen er verdens andenstørste ferskvandssø med en diameter på godt 250 km. Uganda deler søen med Kenya i øst og Tanzania i sydøst.\nBådtur på Nilen og Murchison Falls\nNår snakken falder på Uganda, kan vi ikke komme uden om Nilen, som er kendt for at være den længste flod i verden. Dens kilde starter i Jinja og flyder videre til de omkringliggende områder tæt på Ækvator og op til det østlige Middelhav. Nilen har bidraget meget til modernisering af lande som Uganda, og dens historie har været en af de vigtigste kilder til, hvorfor turister besøger landet.\nEt bådcruise på Nilen er bestemt et must, hvis du besøger Murchison Falls National Park. Turen er en behagelig og afslappende måde at opleve verdens længste flod og det utrolige vandfald Murchison Falls. Bådturen starter om eftermiddagen og varer 3-3,5 timer. Her sejler du 17 km. den ene vej ad floden, hvor du stopper ved det storslåede Murchison Falls. Herefter vender båden og du sejler tilbage. Ombord er der en guide, der undervejs fortæller om de forskellige dyr, du møder på vejen. Desuden er der både toiletter og en bar på båden, så du kan nyde kolde forfriskninger og snacks. For man skal vel have drukket en lokal ”Nile” øl, når man sejler på Nilen?\nHøjdepunktet på turen er helt klart stoppet ved Murchison Falls, hvor båden holder til og du kan nyde synet af de store mængder af vand, der buldrer igennem den 6 meter smalle klippesprækker og spreder kaskader af vand og skum på floden. Lyden og synet af vandfaldet er noget, I sent vil glemme, og det livlige dyreliv langs floden gør oplevelsen helt særlig.\nSå læn dig tilbage og nyd udsigten, dyrene og din iskolde øl ombord på et bådcruise på Nilen. Læs Lines rejseberetning fra Uganda, hvor hun både er på safari, chimpansetrekking og bådcruise.\nAdrenalinfyldte oplevelser i Uganda\nUganda er lig med eventyr og action. De adrenalin spækkede oplevelser venter både til lands, til vands og i luften. Det er landet, hvor du kan køre på Quad Bike i ørkensandet, springe Bungy Jump ved Bujagali vandfaldet, dyrke vandsportsaktiviteter på Victoriasøen, zipline i de skovklædte bjerge eller River Rafte langs Nilen.\nJinja for adrenalinjunkierne\nIsær byen Jinja i det sydlige Uganda er kendt som værende adrenalin junkiernes mekka. Jinja er kendt som værende Nilens kilde. Det er et af Afrikas bedste rafting steder. Faktisk er rafting ved Jinja blevet rangeret som kategori 5, hvilket er den højeste kategori, der findes. Det siger lidt om den grad af action, man finder her. Der er også en lang række andre spændende aktiviteter i Jinja for dig, der søger aktive oplevelser. Du kan fx kaste dig ud i både paddleboarding, canopying, bungy jumping samt båd- eller kajak-sejlads.\nMabira Forest Canopy\nVed Mabira Forest kan du udforske skoven, mens du svinger dig i trætoppene som en af skovens aber. Canopying eller ziplining er en adrenalinfyldt aktivitet, hvor du kører på metalliner, der er spændt op mellem træerne. Mærk suset i maven, når du tager skridtet og kaster dig ud over kanten og lader dig svæve afsted over skovbunden. Oplev Ugandas vilde fugleliv og hils på aberne, du kan være heldig at møde på din vej.\nVandring og trekking i Uganda\nUdover vandsportsaktiviteterne kan man holde aktiv ferie i Uganda til fods. Det er skønt at trekke i det bjergrige landskab eller ved nogle af landets vulkaner, der ligger på grænsen mellem Uganda og henholdsvis Congo og Rwanda. Især Rwenzoribjergene er oplagte til en vandreferie. Mount Elgon, der ligger på grænsen mellem Kenya og Uganda er også en skøn destination for glade vandrere. De byder begge på fantastiske natur- og trekkingoplevelser.\nDe siksakkede Rwenzori bjerge ligger på grænsen mellem Uganda og Congo. Området omkring bjergene er utroligt frodigt og dyrerigt. Det danner blandt andet ramme om den populære Queen Elizabeth Nationalpark. Rwenzori Nationalpark er en anden nationalpark. Som navnet antyder ligger den op ad Rwenzori bjergkæden. Nationalparken dækker et område på næsten 100,000 hektarer i den vestlige del af Uganda. Der findes i området mange truede dyrearter samt en rig og usædvanlig flora. I bjergområderne findes smukke søer, vandfald samt gletchere.\nRwenzori bjergene er populære til trekking, hvor du kan opleve de rå og smukke bjerge til fods. Grundet bjergenes unikke og særprægede landskab, går de under det poetiske navn 'Månebjergene'. I denne bjergkæde finder du Afrikas tredje højeste bjerg; Mount Margherita på 5,109 m.\nNaturen i området er noget helt særligt med både skov, sumpområder og hedelyng. Væksterne nyder godt af den store mængde nedbør, der falder i den ækvatoriske zone. Det får træer og planter til at vokse sig store og grønne. De grønne skråninger er bjergtagende smukke. Det kan dog gøre det en smule udfordrende at spotte de mange dyr i området. Nå ja, og så ligger der flere gletsjere under bjergtoppene til trods for den ellers varme beliggenhed nær Ækvator. Flere af bjergene når op i 4.600 meters højde, og det højeste bjerg Mount Stanley er 5.110 meter, hvilket gør det til Afrikas 3. højeste bjerg.\nVil du gerne på aktiv ferie, hvor du bevæger dig til fods og samtidig oplever Ugandas unikke natur og vilde dyreliv er Rwenzoribjergene oplagte. Men Uganda byder på mere end det.\nMount Elgon er en udslukt vulkan. Det ligger på grænsen mellem Kenya og Uganda. Bjerget var engang Afrikas højeste, men mange års erosion har slidt det ned i 4.321 meters højde. Mount Elgon har sit navn fra den stamme, der i sin tid levede i grotter på bjergets sydlige side - Elgonyi-stammen. I Uganda kaldtes bjerget for 'Masawa', i Kenya for 'Ol Doinyo Ilgoon' - Brystbjerget.\nPå både den kenyanske og ugandiske side findes Mount Elgons Nationalpark, hvorfra man kan nyde de fantastiske omgivelser.\nVandringen kræver generelt ikke et ekspert niveau. Turen er en behagelig oplevelse for alle, der er vant til at bevæge sig en smule. Der findes forskellige ruter, som har forskellige sværhedsgrader. Dit trek kan derfor arrangeres efter dine ønsker til niveau og din fysiske form. Dog er turen mod toppen, Wagagai Peak, temmelig udfordrende. Det kræver at deltagerne er i god fysisk form. Hvis man ønsker en helstøbt vandretur, hvor man når alt det essentielle, tager det ca. 4-5 dage.\nGorillasafari og chimpansetrekking i Ugandas dybe skove\nGorillasafari og chimpanse trekking i Ugandas bakkede regnskove er slet ikke til at komme udenom. Begge dele er nogle fantastiske og unikke aktiviteter med hver deres charme, særpræg og fascinationskraft. Det er oplevelser, vi godt tør love, at du aldrig glemmer, og som i sig selv er hele rejsen værd.\nEr store naturoplevelser i højsædet, bør en gorillasafari, eller gorillatrekking som det også kaldes, være på din to-do liste i Uganda. Landets absolutte højdepunkter findes i højlandene Bwindi Impenetrable og Mgahinga National Park, som begge er hjem for de storslåede men kritisk truede bjerggorillaer.\nBwindi Nationalpark: Bwindi Nationalpark dækker et areal på 331 km². Parken er på FNs Verdens Naturarvliste. I Bwindi er det som om du træder over tærkslen til en helt anden verden. Her mærker du med ét tydeligt grunden til, at Uganda bærer tilnavnet 'menneskets vugge'. Biodiversiteten i Bwindi er stor med mere end 160 forskellige træsorter og mere end 100 forskellige sorter indenfor bregnefamilien. Bwindi kan spores helt tilbage til den sidste istid og er dermed en af verdens ældste regnskove. Parken er rig på fugle og sommerfugle samt 10 forskellige arter af aber inklusiv den sorte og hvidhalede Colobusabe, der er en sjældenhed. Endelig er Bwindi måske allervigtigst hjem for bjerggorillaerne - de store, fredelige og udrydningstruedegorillaer. I Bwindi bor faktisk mere end halvdelen af verdens tilbageværende bestand af de prægtige bjerggorillaer.\nMgahinga Gorilla Nationalpark: Mgahinga Gorilla Nationalpark ligger oppe i højder mellem 2.227m og 4.127m. Området blev etableret som nationalpark med henblik på beskyttelse af de truede bjerggorillaer. Deraf parkens navn. Skovene i Mgahinga er tætte og de spiller en vigtig kulturel rolle for de såkaldte Batwa pygmæer, der var t første folk, der levede i skoven.\nMgahingaparkens største attraktioner udover gorillaerne er dens tre udslukte vulkaner. De er dele af de fantastisk smukke Virunga bjerge, der ligger ved grænsen til Uganda, Congo og Rwanda.\nI Mgahinga og Bwindi Forest kan du få dig en oplevelse for livet, når du står ansigt til ansigt med de smukke dyr. Bjerggorillaerne findes udelukkende i dette lille hjørne af verden, og også i Rwanda og Den Demokratiske Republik Congo kan du møde de store menneskeaber. På et gorillatrek i Uganda, vandrer du sammen med de øvrige deltagere i en lille gruppe samt guide og rangers op gennem den smukke og disede regnskov, som er en sand skattekiste af flora of fauna.\nBedste tidspunkt at tage på gorillatrekking i Uganda\nDer findes forskellige sæsoner, som er gode til gorillatrekking. Dog har hver sæson nogle fordele og ulemper, som man bør tænker over, inden man beslutter, hvornår rejsen skal foregå. Januar og februar er lavsæson, men er tørre måneder, hvilket giver gode forhold for trekkingen. Den lange regnsæson i marts, april og maj gør det besværligt og vådt at trekke med gorillaerne. Dog har du med stor sandsynlighed gorillaerne for dig selv, hvis det lykkedes dig at få din tilladelse. Juni, juli og august betragtes som højsæson, hvor vejret er fantastisk, men der er flere turister. September og oktober er også gode måneder at tage på gorillatrekking og med knap så mange turister som i højsæsonen. November og starten af december er månederne, hvor den korte regnsæson falder. Her er knap så mange turister, og du har oplevelsen mere for dig selv. Slut december og dagene omkring jul og nytår er for det meste tørre, og det giver optimale forhold for gorillatrekkingen.\nPå vores rejseblog kan du læse om oplevelsen med bjerggorillaerne og en sammenligning af fordele og ulemper ved gorillatrekking i Uganda og Rwanda.\nUganda byder også på muligheden for et morsomt chimpansetrek. Her skal du være hurtig på fødderne og når du knipser med kameraet. Chimpanserne er lynhurtige og ikke ligefrem udpræget selskabelige. De gør, hvad de kan for at smutte ud af syne igen, så snart du endelig har spottet dem. Chimpansetrekking er på den måde en helt anden oplevelse end gorillatrekking. Men det er en spændende og sjov udfordring at finde og siden fange de aktive chimpanser med kameralinsen. Et chimpansetrek kan absolut anbefales.\nEn lille times kørsel fra Ugandas populære safaridestination Queen Elizabeth Nationalpark ligger Kalinzu Forest, hvor du kan trekke med Afrikas vilde chimpanser. Succesraten for at opleve chimpanserne i det fri er på 85%, hvilket gør skoven til det andet bedste sted i Uganda efter Kibale Forest, der har en succesrate på 95%. Dog er prisen i Kibale 110$, hvor det i Kalinzu er 40$. Desuden er minimumsalderen i Kalinzu Forest 12 år, hvor det mange andre steder er 15 år. Det gør det altså muligt at tage børn med i en tidligere alder og give dem en oplevelse for livet.\nKibale Nationalpark: Kibale Nationalpark er efter sigende den park i det østlige Afrika, hvor du finder den største koncentration af forskellige primater. Regnskovene her er hjemsted for mere end 700 chimpanser og 12 andre primatarter. Drømmer du om at trekke med fritlevende chimpanser, er Kibale det perfekte sted. Chimpanserne ligner os mennesker utrolig meget og er blandt andet derfor meget fascinerende. De bevæger sig omkring i træerne i store flokke. Du følger efter dem i et hastigt tempo og er på blot få meters afstand af flokken. Regnskoven er tæt og det går over stok og sten. Ud over chimpanser er parken rig på fugleliv, og man finder mange forskellige farvestrålende sommerfugle i alle størrelser.\nLæs om chimpansetrekking i Afrika på Rickshaws rejseblog.\nSafarioplevelser i Uganda\nUganda er rig på nationalparker af forskellig slags og med forskellige oplevelser tilknyttet. Mange ved det ikke, men Ugandas nationalparker er faktisk hjemsted for et stort udvalg af vilde dyr, såsom antiloper, elefanter, løver, leoparder, zebraer og mange flere. Ligeledes er landet et paradis for fugleinteresserede, og her er registreret mere end 1.000 forskellige arter, hvilket er mere end halvdelen af alle Afrikas fuglearter. På en safari i Uganda kan du med lethed spotte 350 forskellige fugle.\nSafari i Queen Elizabeth National Park er en skøn oplevelse og er især en god oplevelse for de, som prøver kræfter med safari for første gang. Men selv for de garvede safarigængere er QENP en stor oplevelse. Ca. 7 timers kørsel fra Ugandas hovedstad, Kampala, ligger Queen Elizabeth National Park, der som navnet hentyder, er opkaldt efter den engelske dronning, da Uganda i sin tid var en engelsk koloni.\nI parken finder du en række forskellige dyr lige fra adskillige antilopearter til de populære kattedyr som løver og leoparder. Dog findes der ca. 130 løver i den 2.000 km² store park, så det er ikke hver gang, man finder løver i parken. Desuden kan du møde flodheste, bøfler, elefanter, leoparder og en lang række andre dyr. Dog findes der hverken zebraer, giraffer eller næsehorn i parken. Af samme grund er det derfor kun muligt at opleve de såkaldte 'Big 4' i parken, da næsehornet desværre ikke har formået at overleve her. Girafferne kan til gengæld opleves i Murchison Falls Nationalpark, mens zebraerne kan ses i Lake Mburo Nationalpark. Næsehornene finder du i Ziwa Rhino Sanctuary.\nTil forskel for de helt store safariområder som Serengeti sletten i Tanzania og Maasai Mara i Kenya, skiller Queen Elizabeth Nationalpark sig ud ved at være langt mere grøn og frodig. Landskabet er intet mindre end fantastisk, og når du kører rundt i parken, vil du kunne se Rwenzori bjergkæden mod horisonten, hvilket bare gør synet fuldstændig kæbetabende. Dog er dyrelivet knap så overvældende, som det man finder i Tanzania og Kenya, men ikke desto mindre er oplevelsen fuldstændig fantastisk.\nVil man gerne krydse muligheden af for at se ’Big 5’ i Uganda, skal man rejse mod nord, hvor Ziwa Rhino Sanctuary ligger. Reservatet er det eneste i Uganda, der på nuværende tidspunkt huser det truede hvide næsehorn. I landet nationalparker er bestanden nemlig blevet så lille med årene, at man har valgt at samle næsehornene i reservatet.\nZiwa Rhino Sanctuary blev etableret tilbage i 2005. Her arbejdes for at avle og genoprette en sund bestand, som kan sættes tilbage i naturen forhåbentlig indenfor nærmeste fremtid. Der er på nuværende tidspunkt 22 næsehorn i reservatet.\nSom et af de få steder i Afrika er det muligt at tage på en spændende safari til fods sammen med en erfaren park ranger. Du har mulighed for at komme helt tæt på næsehornene og tage alle de billeder du har lyst til fra en imponerende 6-7 meters afstand. I parken findes desuden krokodiller, flodheste, forskellige antilopearter, aber og en masse fugle. Et besøg til Ziwa Rhino Sanctuary kombineres ofte med safari i Murchison Falls Nationalpark.\nParken har sit navn fra vandfaldet Murchison Falls, der har sit udspring i Nilen. Her finder du mange forskellige dyre- og fuglearter. Alt fra fx giraffer, flodheste, bøfler, ko-antiloper, vortesvin og elefanter bor i parken. Fuglelivet omkring Nilen og dens forgreninger er righoldigt. Den sjældne fugl med det sjove navn 'træskonæb' er blandt de fugle, du kan være heldig at spotte her i området. Nilkrokodiller boltrer sig i Nilens okkerfarvede vand. Primater, chimpanser og fugle i massevis har hjemme i Kaniyo Pabidi-skoven. Alt sammen er et besøg værd.\nSejltur på Kazinga kanalen\nUnder et besøg til Queen Elizabeth Nationalpark er det også oplagt at inkludere en sejltur på Kazinga Kanalen. Kazinga er en 32 km. lang, naturlig kanal, der forbinder de 2 søer Lake Edward og Lake George.\nKanalen siges at være hjemsted for 5.000 flodheste, og det er derfor også et af de helt store temaer under en sejltur. Udover flodheste kan du med stor sandsynlig også opleve elefanter, bøfler, krokodiller og en lang række fuglearter. Det er desuden muligt, men lidt mere sjældent, at møde kattene, der er nede at få en tår vand.\nTuren er et rigtig fint supplement til en safari i selve nationalparken i bil, og vores erfaring er faktisk, at sejlturen oftest byder på mere dyreliv end på selve safarien. Det er fantastisk at betragte de mange dyr, mens de boltrer sig ved vandkanten og komme helt tæt på flodhestene, der ligger og grynter i vandoverfladen og holder skarpt øje med forbipasserende gæster. Desuden kan du få et indblik i den lokale fiskerikultur, der finder sted på kanalen.\nKidepo Valley Nationalpark er muligvis Afrikas smukkeste nationalpark. Parken ligger i den helt nordlige del af Uganda mod grænsen til Sudan. Det vilde landskab består af de klassiske savanner, men med storslåede Mount Morungole bjergene i baggrunden.\nOplev de sultne Kidepo løver, når de jager den store flok af 4-5.000 bøfler eller se store flokke af elefanter, der langsomt bevæger sig rundt i landskabet.\nNationalparken er uden tvivl Ugandas mest afsidesliggende af slagsen, hvilket er med til at gøre den til noget helt særligt. Parken er for mange en ukendt destination, men det er en skam. Faktisk er Kidepo Valley Nationalpark udnævnt af CNN til at være Afrikas 2. bedste nationalpark efterfulgt af Serengeti sletten i Tanzania.\nLake Mburo Nationalpark dækker et areal på kun 260 km². Dermed er parken en af de mindste af Ugandas nationalparker. Den er derfor også en smule overset sammenlignet med de store parker. Men den beskedne størrelse skal du nu ikke lade dig afskrække af. Navnet 'Mburo' kommer fra Mburosøen. Søen er omkrandset af skove, savanner, sumpe og klipper.\nI Mburo finder du et mangfoldigt dyreliv. Fuglearterne er mange og parken gemmer på dyrearter, der ellers er en sjældenhed andre steder i Uganda. Fx finder du her impalaer, Burchell’s zebra og elsdyrantiloper.\nStrandferie i Uganda\nUganda grænser som bekendt ikke ud til nogen af Afrikas kyster. Derfor skulle man også tro, at mulighederne for en vaskeægte eksotisk strandferie er ikke-eksisterende. Det er dog ikke helt sandt, for Uganda gemmer faktisk på en sand lille strandperle. Faktisk flere små strandperler på snor.\nHvis du leder efter et sted, hvor du kan slappe af og nyde en lille bid ægte afrikansk strandferie, så er øerne ved Ssese Islands det helt rigtige sted. De 84 øer ligger i den nordvestlige del af Victoriasøen. Nogle er beboede, mens andre står ubeboede hen. På en del af øerne er der bygget resorts, hvor gæster kan nyde den terapeutiske ro, der findes ved de lange, hvide sandstrande og det klukkende, rolige vand. Den største ø i øgruppen er Bugaga Island. Den er en veletableret ø, hvor der findes flere resorts og bungalows.\nDer laves ofte bål på strandene om aftenen. Det er med til at give en helt særlig, hyggelig stemning, som præger hele området. Det er ikke så tosset at nyde en smuk afrikansk solnedgang over øerne med en drink i hånden. Vi kan også varmt anbefale, at du lejer en kano og sejler en tur på søen, og måske tager en rundtur til nogle af småøerne i båd. Det anbefales dog at undlade badningen på grund af risikoen for at støde ind i en af søens faste beboere som krokodiller og flodheste. I stedet har de fleste resorts og bungalows lækre swimmingpools, hvor du kan tage en sval dukkert.\nSsese Islands er den perfekte måde at få inkluderet nogle afslappende dage under din rejse til det ellers actionprægede og oplevelsesrige Uganda. Læn dig tilbage, knap en Nil-øl op, nyd strandlivet og det smukke ø-landskab. Det er den perfekte måde at lade de mange indtryk fra dit Uganda-eventyr blive fordøjet i fred og ro inden turen går hjemad igen.\nJa, Uganda har virkelig lidt af det hele. Landet er den perfekte eksotiske destination til dig, der ønsker at opleve lidt af alting uden at være en masse på farten. Uganda byder på en bred vifte af vidt forskellige oplevelser og attraktioner. Det er intet mindre end et paradis for enhver eventyrlysten sjæl.\nNyd verdens bedste friske frugt\nUgandas næringsrige jord får landet til at bugne af friske frugter og grøntsager. Især bananer er en af landets helt store specialiteter og en af de største eksportvarer sammen med kaffe. Og frugten smager simpelthen bare bedre i Uganda! Avocadoerne er grønnere, bananerne mere smagfulde og mangoerne sødere. Og sådan fortsætter det. At spise frugten, hvor den er vokset, er bare altid bedst, og Ugandas frugtbare jord gør underværker for smagen på frugt.\nDen lækre frugt afspejler sig også i de mange markeder, der er en farverig fryd for øjet. Besøg markederne og sørg for at købe en masse forskellig og anderledes frugt, som du kan smage på. Du bliver overrasket over, hvor billigt - og ufatteligt lækkert - det er.\nDet ugandiske køkken er ikke så kendt, som mange andre afrikanske køkkener. Det har aner til både det engelske, arabiske og indiske køkken.\nGenerelt består madlavningen af de råvarer, der er tilgængelige for de lokale. Det afspejler sig i, at retterne er rige på frugter og grøntsager. Planterne kombineres med en form kød. Det kan både være ged, kylling, okse eller noget helt fjerde.\nIsær bananer indgår som en fast del af madlavningen. Bananmosen Matoke, der er lavet på grønne madbananer, er en velkendt spise. Oftest serveres Matoke sammen med Binyebwa, der er en simpel jordnøddesauce. Den kan også serveres med en stuvning af bønner, kød eller jordnødder. Også den faste majsmelgrød Ugali, der er en fast inventar i mange afrikanske køkkener, spises af stort set hele befolkningen. En anden traditionel grød er posho, der koges på majsmel og ofte spises til morgenmad.\nLæs om det lokale afrikanske køkken på vores rejseblog.\nMød Ugandas fattige og venlige lokalbefolkning\nDet er ikke nogen hemmelighed, at størstedelen af befolkningen fra Uganda er fattige. Til trods for den manglende rigdom i penge, har de lokale fået rigdom i jorden og afgrøderne. Og det ved de. Der sættes nemlig en ære og stolthed i at passe på og dyrke jorden.\nI mange mindre byer lever man uden elektricitet eller har blot for nyligt fået den introduceret i form af soldreven energi. I de større byer er der mere eller mindre stabil strøm. Selvom mange lever under spartanske forhold, er det yderst venlige og imødekommende mennesker, man møder på sin vej. De lokale er nysgerrige på turister og vil gerne lære. Du kan derfor godt forberede dig på en masse spændende samtaler med lokalbefolkningen, hvis du er så heldig at besøge Uganda.\nUgandas etniske grupper\nUganda har mere end 50 forskellige etniske grupper, hvor størstedelen hører til det bantu-talende folk. De mange etniciteter taler forskellige sprog, og en person fra det sydlige Uganda kan derfor ikke nødvendigvis forstå en person fra den nordlige del af landet. Den største etniske gruppe er Baganda, som udgør 17 % af befolkningen. En lille gruppe pygmæer lever i regnskoven mod sydvest. Den bantu-talende del af befolkningen lever i den centrale del af landet og mod nordøst. Generelt bor de mange stammer i alle dele af landet, men især områderne omkring Victoriasøen er tæt befolket, mens det nordpå er mere tyndt.\nHar man som turist lyst til at få et indblik i Ugandas brede befolkning og de mange stammer, klaner og kongeriger, kan man besøge Ndere centret i hovedstaden Kampala. Her bliver der opført traditionel dans og musik, hvor du sågar kan nyde en middag under opvisningen.\nRickshaws guide til Uganda\nHvis du drømmer om at opleve Uganda, så kan vi kun opfordre dig til at forfølge din drøm. Vi er sikre på, at du ikke bliver skuffet, men tværtimod vil få en af dit livs største rejseoplevelser. Lad dig gerne inspirere ved at dykke ned i vores rejseforslag med komplette dagsprogrammer øverst her på siden og find yderligere informationer i vores rejseguide til Uganda - Afrikas perle - via linkene herunder.\nFakta om at rejse til Uganda med Rickshaw\nIndividuelt designede rejser til Uganda\nVores rejser til Uganda er baseret på skræddersyede rejseprogrammer, hvor aktiviteterne er udvalgt på baggrund af dine ønsker og behov. Vi står klar med vores ekspertise, der sammen med dine ønsker, kan sammensættes til det perfekte rejseprogram. Både afrejsetidspunkt og rejsens længde er fleksibel. Vi samarbejder med en lokal agent på destinationen, der er med til at sammensætte programmet. Kontakt os på mail eller telefon hvis du ønsker at høre mere om muligheden for en skræddersyet rejse.\nVi kan nemlig ikke vente med at sende dig på dit livs rejse til Uganda!\nSikkerheden på Rickshaws rejser i Uganda\nUganda er kendt som værende et af Afrikas sikreste lande at rejse i. Din største bekymring bør nok være flodhestene, der ligger og brokker sig vandkanten. Man bør dog tage sine generelle forholdsregler, når man rejser til et nyt land. Den mest udbredte form for kriminalitet er tyveri. Det er derfor en god ide at passe godt på dine ejendele. Husk på, at Uganda er et fattigt land, så svage sjæle kan let blive fristet, hvis du går rundt med et guldur om armen.\nTrafikken i Uganda er, som i så mange andre afrikanske byer, lidt sin egen. Reglen er, at der ingen regler er. Vær derfor påpasselig, når du bevæger dig i trafikken. Udover det, er Uganda en fantastisk og sikker destination, hvor du trygt kan befærde dig.\nIndkvartering på Rickshaws rejser i Uganda\nHotellerne er nøje udvalgt, så du er sikker på at få den kvalitet, du har betalt for. Indkvarteringsmulighederne er mange, men vi prioriterer de lokale hoteller, der stemmer overens med den rejsetype, du har valgt. Desuden ønsker vi at booke hoteller, der emmer af den ugandiske stemning og autencitet. Personalet er høfligt og står altid klar til at hjælpe. Værelserne er ofte spartansk indrettet, men er charmerende, pæne og rene.\nEventyrlyst og komfort på Rickshaws rejser i Uganda\nRejserne i Uganda er velegnede for dig, der er eventyrlysten og sætter pris på et program, der er spækket med spændende aktiviteter og nye oplevelser. Vejene er af typisk afrikansk standard med huller og buler hist og her. Strækningerne kan være lange, når du skal rundt i landet.\nVi bestræber os altid på at strikke et rejseprogram sammen, der inkluderer mest muligt af Ugandas dyreliv, natur og kultur. Det er derfor også vigtigt at være nysgerrig og åbensindet overfor nye møder og oplevelser. Du vil møde dyr, der skal tages hensyn til, og hvor du skal tænke over din ageren. Du besøger lokale, der ikke er vant til turister, hvorfor besøget foregår på de lokales præmisser. Besøgene besidder en høj grad af autencitet, hvor der først og fremmest tages hensyn til de oprindelige beboere, hvad endten det er mennesker eller dyr. Det kan være\nunder et besøg til naturparadiset ved Nilen, et møde med de truede bjerggorillaer, en byrundvisning i Kampalas hektiske gader eller noget helt fjerde. Men går du ind til rejsen med et åbent og nysgerrigt sind, kan vi garantere en helt unik rejseoplevelse i Uganda, som du aldrig glemmer.\nVed indrejse til Uganda skal du selvfølgelig huske dig pas. Det skal være gyldigt minimum seks måneder efter hjemkomsten. Der er visumpligt ved indrejse til Uganda. Visum kan søges online og kan udstedes i op til 90 dage for 50 USD. Send gerne ansøgningen i god tid, da behandlingen kan tage nogle uger. Reglerne kan ændre sig med kort varsel, så sørg altid for at holde dig opdateret på Udenrigsministeriets hjemmeside.\nDer er krav om bevis for gul feber vaccination ved inrejse. Udover det lyder de generelle vaccinationsanbefalinger på difteri, stivkrampe, hepatitis og meningitis samt malariapiller. Afhængig af rejsens varighed kan der være andre anbefalede vacciner. Du er altid nødsaget til at rådføre dig ved egen læge, da Rickshaw Tours & Travel, som rejsebureau, ikke må rådgive om disse vaccinationer og malariapiller.\nValutaen i Uganda hedder Uganda Shillings (UGX) og kan hæves i bankernes hæveautomater i lufthavnen og i alle større byer. Det er desuden muligt at betale med US dollars. Enkelte steder tages der også imod Euro, dog anbefaler vi betaling med dollars eller Uganda Shillings.\nHusk at give guiden drikkepenge under turen. Tommerfingerreglen lyder 5-10 dollars pr. person, pr. dag til guiden. Til restauranten gives gerne 10 % af regningen. Rengøringsdamen og portøren honoreres med ca. 1 dollar.\nKort over vejret i Uganda\nKlimaet i Uganda er primært tropisk. Landet ligger på ækvator, og man taler derfor ikke decideret om sæsoner som sommer eller vinter. Temperaturen er stort set den samme året rundt og ligger på 27-29 grader. Der findes dog 2 regnsæsoner i løbet af året. Den lange regnsæson ligger fra marts til maj, mens den korte regnsæson ligger i september til november. Dette er dog hovedsageligt gældende for den sydlige del af landet. I den nordlige del falder regnen fra marts til november. Selvom det hedder regnsæson, falder regnen ofte i et kortvarigt regnskyld, hvorefter soler kommer frem.\nOfte stillede spørgsmål om Uganda\nHvor ligger Uganda?\nUganda ligger i det østlige Afrika og grænser op til Kenya, Tanzania, Rwanda, Den demokratiske republik Congo og Sydsudan.\nHvor stort er Uganda?\nUganda er 241.037 km²\nHvor mange indbyggere er der i Uganda?\nDer er knap 43 millioner indbyggere i Uganda.\nHvilket sprog taler de i Uganda?\nDet officielle sprog i Uganda er engelsk. Derudover tales der swahili og ganda.\nHvordan er vejret i Uganda?\nUganda ligger tæt på ækvator og klimaet er tropisk.\nHvad hedder valutaen i Uganda?\nValutaen i Uganda hedder Uganda schillings.\nKan man bade og tage på strandferie i Uganda?\nJa, du kan godt tage på strandferie i Uganda. Ssese øerne har skønne sandstrande ned til Victoriasøens vand. Badning foregår dog sikrest i en pool på dit hotel.\nKan man tage på safari i Uganda?\nJa, Uganda byder på gode safariparker, og du kan opleve Big 5 i Uganda.\nEr der chimpanser i Uganda?\nJa, der lever chimpanser i Kalinzu Forest i Uganda.\nKan man opleve big 5 i Uganda?\nJa, du kan opleve Big 5 i Murchison Falls National Park i Uganda.\nEr der bjerggorillaer i Uganda?\nJa, Uganda er et af kun tre lande i verden, hvor der lever bjerggorillaer og du kan komme på gorillasafari.\nHvad hedder de bedste nationalparker Uganda?\nUganda har mange skønne og unikke nationalparker. De bedste nationalparker i Uganda er Muchisons Falls National Park, Queen Elizabeth National Park, Bwindi Impenetrable Forest National Park og Lake Mburo National Park.\nLigger Victoriasøen i Uganda?\nJa, Victoriasøen grænser op til Uganda, og herudover Kenya, Tanzania og Rwanda.\nLigger Mount Elgon i Uganda?\nJa, Mount Elgon ligger på grænsen mellem Uganda og Kenya.\nLøber Nilen igennem Uganda?\nNilen udspringer fra Victoriasøen i Uganda og passerer igennem Uganda og Sudan.\nHvad hedder Ugandas højeste bjerg?\nRwenzori bjergene har Ugandas højeste punkt. Det hedder Margherita Peak. Det ligger i 5.119 m. højde og er Afrikas tredjehøjeste bjergtop.\nDet tager ca. 8 timer at flyve fra Amsterdam til Uganda.\nHvad koster en rejse til Uganda?\nEn rejse på ca. 8 dage koster inklusiv fly, forplejning, indlogering, safari og gorillatrek m.m fra ca. 24.000 kr. alt afhængig af rejsetidspunkt og standard for indkvartering med videre.\nSkal man vaccineres for at rejse til Uganda?\nVi henviser til egen læge for information om vaccinationer.\nSkal man have visum for at rejse ind i Uganda?\nJa, du skal have visum lavet hjemmefra for at rejse til Uganda.\nEr Uganda et demokrati?\nJa, Uganda er et fredeligt demokrati.\nEr der fred i Uganda?\nJa, Uganda er et fredeligt land og det er sikkert at rejse dertil.\nEr det sikkert at rejse til Uganda?\nJa, Uganda er sammen med Rwanda blandt Afrikas og verdens sikreste rejsedestinationer. Det er fx intet problem for enlige kvinder at rejse omkring i landet.


Hjem / Butik / Kvinder / Fantasy For Her Tongue-Gasm Vibrator\nVarenummer (SKU): 21875 Kategorier: Julegaver til Hende, Klitoris Vibrator, Kvinder, Mellandagsrea, Mærker, Opladelig Vibrator, Pipedream, Universe, Valentinsgaver Til Hende, Vandtæt Vibrator, Vibratorer, Vinterudsalg, Vinterudsalg til kvinder\nRigtig mange par – og også singler, bruger sexlegetøj som en del af deres seksualitet i Norden. Når man gerne vil prøve noget nyt og samtidig være tryg, der er mange steder, man kan udfolde sig, men soveværelset er stadig det foretrukne sted. Uanset hvilket sexlegetøj man vælger, kan du roligt gå efter sagerne fra Pipedream og et af de helt populære produkter er denne Fantasy For Her Tongue-Gasm Vibrator. Bekymringer ved at handle denne slags varer online, behøver du ikke have, dem der pakker din pakke sørger for at den er neutralt pakket ind, så ingen kan se, hvad du har bestilt.\nFantasy For Her Tongue-Gasm Vibrator puster liv i sexlivet\nFantasy For Her Tongue-Gasm Vibrator er klar til dig her i shoppen. Du finder den i vores gruppe af varer Kvinder,Mærker,Vibratorer,Klitoris Vibrator,Universe,Vandtæt Vibrator,Opladelig Vibrator,Pipedream,Julegaver til Hende,Valentinsgaver Til Hende,Vinterudsalg,Vinterudsalg til kvinder,Mellandagsrea. Du bliver ved købet også tildelt hele 365 dages returret der sikrer dig, hvis du mod forventning skulle fortryde købet af din vare. Fun fact er at de fleste shoppere i Danmark køber Fantasy For Her Tongue-Gasm Vibrator hos den populære shop Sinful.dk, som ikke bare er en døgnflue, men har bevist sit eksistensgrundlag gennem lang tid. Blandt alle varerne i shoppen går mange på jagt efter deres mål, som jo fx kan være den vare du kigger på lige nu. Når du handler online er priserne mere attraktive end i butikkerne- når webshoppen sparer de penge som en almindelig butik bruger, så kommer det dig til gode.\nFantasy For Her Tongue-Gasm Vibrator og online fordele\nForbrugere der køber produkter i danske webshops, er du stillet lidt bedre, så du på nogle områder er bedre stillet, end hvis du handler I fysiske butikker. Produkter der handles i en dansk shop, skal have 14 dages returret. når dine varer købes i en shop, en del shops efterhånden giver endnu mere som ligger udover de lovpligtige 14 dage. Husk også på, at du online har et kæmpe udvalg, og det giver en god gennemsigtighed på priserne, i de mange webshops der er på det danske marked. Og du kan endda gøre det når du har lyst, uden at være afhængig af butikkers åbningstider. Du får også en anden stor fordel, når du shopper online, og det er du slipper for, at bære alle varerne fra butikkens hylder hele vejen gennem butikken og hjem til dig selv. Online shoppen får Posten til at levere dine varer til din adresse, hvis du ikke har valgt at få dem sendt hen til dit arbejde, og det giver en god fleksibilitet for dig. Du kan også springe en lang kø ved kassen over det er slut med dårlig køkultur og vrissende mennesker, så ungå de trælse frustrationer over, at det kan tage så lang tid for folk at finde de sidste mønter frem.


Bern - Hovedstaden i Schweiz i smukke omgivelse - book din ferie i dag\nPriser fra: 3,000DKK\nBern er Schweiz’ hovedstad, og byen har alt, hvad hjertet begærer – smukke naturområder, shopping i verdensklasse og en pragtfuld middelalderbydel, som ligger på UNESCOs liste over kulturarvsminder.\nGenerelt om Bern\nRigtig mange danskere rejser til Bern, fordi byen ikke ligger langt fra Danmark og er et knudepunkt til andre destinationer. Går man en tur langs gaden i Bern, vil man blive mødt af modebevidste mennesker og dyre biler. Bern er en typisk pulserende storby, men der, hvor den skiller sig ud, er ved sine skønne naturområder.\nLatamba anbefaler en tur til Bern for dem som elsker storbyer med historie og fantastiske naturscenarier.\nHvad tilbyder Bern?\nByen har rigtig mange shoppinggader fyldt med luksuriøse butikker – man finder den ene Rolex forretning efter den anden, og når man endelig er i Bern, så må man absolut anskaffe sig den populære røde ”armyknife”.\nSchweiz er desuden kendt for chokolade og oste i verdensklasse. Tag på et af de mange markeder og oplev det store udvalg.\nLatamba anbefaler, at man tager en tur igennem den gamle bydel, hvor man kan opleve rigtig mange romantiske gamle huse fyldt med småbutikker og boder med ivrige sælgere.\nFly – Når man flyver til Schweiz, lander man ofte i Zürich eller Geneve, hvorfra man kan finde transport i form af tog og busser mod Bern. Bern har naturligvis også sin egen lufthavn, som man kan flyve til, men det er mest til indenrigsflyvninger.\nBus – Muligt med diverse danske busselskaber.\nBil – Tryk på link – tryk ”Få rutevejledning” – skriv i felt A, Danmark og i felt B Zürich – tryk ”Hent rutevejledning”.


Powerade Copenhagen Half Marathon gennemført – Vejen til det lange løb – En løbeblog\nPowerade Copenhagen Half Marathon gennemført\nsøndag, 9. september 2012 Kasper Christensen Konkurrenceløb 4\nSådan så det ud for ét år siden. Gennemførelse og medalje. Men denne gang skal det gerne være hurtigere\nKl. 10 indfandt jeg mig på pladsen hvor Powerade Copenhagen Half Marathon skulle tage sin start. Vejret var perfekt til en løbetur, 17-18 grader og næsten vindstille. Jeg havde hele familien med, så opbakning skulle der være nok af. Vi gik lidt rundt, og kiggede på Expoen, og pludselig løb tiden fra os, så jeg stod i startfeltet kun 6 minutter før tid. Og der var mange som ønskede at løbe turen på 2:00 inkl. mig selv. Eller rettere jeg ville gerne løbe den under, men med den lidt brogede træning ville jeg være tilfreds med gennemførelse.\nStarten gik og igen kom den der sjove oplevelse: 10…..3-2-1-Bang, og så stod vi ellers stadig der stille og rolig :-). Det er vildt underligt, men sådan er det jo.\nMen afsted det gik. Inden jeg fik set mig om var der løbet 3,5 km. Huhej hvor det gik. Jeg havde lagt en plan, næsten som Egon Olsen, og jeg holdte mig til den. Jeg er faktisk helt stolt. Ingen zig zag, og ingen småspurter og frem for alt: Et lavt og kontrolleret tempo. Jeg lå mellem 5:35 og 5:40 min/km. Og det gik rigtig godt indtil ca. 13 km. Så begyndte benene at blive rigtig tunge. Ved 18 km, havde jeg smerter i ben så hvert skridt gjorde ondt. Jeg er sikker på, at det er den manglende træning og dermed kilometer som gjorde sit udslag her. Tempoet begyndte er være nedadgående og til sidst løb jeg meget langsomt. Da jeg nåede 20 km holdte der ambulancer med blink og var ved at behandle flere som var gået ned med dehydrering, for de lå med drops. Tænk at “tabe til sig selv” så tæt på mål.\nJeg var helt færdig på den 800 m lange opløbsstrækning, men fandt alligevel kræfter til en spurt de sidste 200 meter. Tiden blev 2:05:45. Altså 1 min langsommere end Aarhus, men det helt okay. Jeg er tilfreds.\nDet positive i det hele var faktisk, at puls og åndedræt var helt under kontrol hele tiden. Men benene var bare ikke helt med mig. Men det kan der laves om på til næste gang.\nSelve løbsruten var helt fantastisk. Nyhavn, Esplanaden og Operahuset var bare nogle af stederne vi kom forbi.\nJeg løb i min Newline Stretch og det var et rigtig godt valg. Selv da jeg var drivvåd, så føltes den tør. Men da jeg var færdig skiftede jeg ret hurtigt til en noget andet tøj, for selvom det var lunt, var vinden nu kold.\nModsat Aarhus havde København helt styr på væskedepoterne og det var en ren fornøjelse.\nNå, nu vil jeg tillade mig at spise noget slik. Det fortjener jeg.\nStadig frisk ved 3,5 km\nI mål og med medajlen. Ja, træt så, et smil blev det altså ikke til 🙂\nmandag, 10. september 2012 ved 18:36\nJa jeg er tilfreds , men følte at havde dagene op til løbet ikke været præget af nogle kedelige familie begivenheder , så var jeg kommet under 1.50 som var målet ….. Men det klare jeg næste gang …. Som jeg sagde til konen da jeg kom i mål “benene var gode, men hovedet tungt “…… Men jeg er tilfreds med dagen som den gik …. 🙂\nmandag, 10. september 2012 ved 18:42\nDu skal være stolt af den tid. Og håber det andet kommer på plads igen.\nmandag, 10. september 2012 ved 07:18\nGodt løbet, Kasper …… Bare det at gennemføre er en sejr i sig selv 😉\nJeg gennemførte selv på 1.53 og jeg led og lidt til sidst\nmandag, 10. september 2012 ved 09:32\nTak. Jeg håber at jeg med den rigtige træning op til næste gang, at jeg rammer ind under 2 timer. Og skide flot løbet. Er du tilfreds?


19. Jan. 2012 | By testmanden\n19.01.2012 Den franske præsident, Nicolas Sarkozy, og den tyske kansler, Angela Merkel, kræver større tempo i koordineringen af skatter i EU. Et fransk-tysk udspil ventes på mødet i Det Europæisk Råd den 30. januar – eller 29., hvor en bebudet belgisk generalstrejke gør det umuligt at holde mødet som planlagt.\nOplægget til topmødet ventes at lægge op til forslag om energiskatter, en fælles skattebase med retningslinjer for blandt andet afskrivninger og måder at opgøre virksomhedernes indkomster på. Der ventes også fremskridt i regler for et fælles system for afgifter på finansielle transaktioner og selskabsskatte, hvor et forslag dog først ventes i februar.\nDet danske EU-formandskab har som et af målene på det økonomiske område, at EU styrker samarbejdet på skatteområdet. Formandskabet peger på netop energiskatter, der kan hjælpe med at opfylde klima- og energimålene. De spørgsmål kommer til behandling under det danske formandskab ligesom samarbejdet om rentebeskatninger udlændinge, hvor der lægges op til at stramme op i regler om pligt til at oplyse om udlændinges renteindtægter af opsparing i et andet land.\nForslag på skatteområdet vækker modstand i flere lande, hvor ikke kun Storbritannien er modstander af harmoniseringer og en afgift på finansielle transaktioner. Også Tjekkiet er modstander af det forslag, mens Ungarn kan acceptere det. Men den ungarske regering imod, hvis noget forslag berører Ungarns ret til lave skatter, som regeringen ser som en konkurrencefordel.\nFrankrig og Tyskland ventes også at stille forslag om særlige jobcentre, der kan støtte arbejdsløse i at få job eller uddannelse. De to lande ventes også at gå videre med udviklingen af den særlige model med flexicurity, hvor der bliver større fleksibilitet for virksomhederne og de ansatte samtidig får større sikkerhed for at fastholde job eller få ny job. pmh


Kirkeledere i åbent brev: ’Drop den umoralske Rwanda-plan!’ - Udfordringen\nÆrkebiskopperne Stephen Cottrell og Justin Welby er medunderskrivere af et åbent brev, som kalder Rwanda-planen en skam for UK. Foto: Church of England\nLederne i Church of England har i skarpe vendinger opfordret den britiske regering til at droppe sin plan om at sende afviste asylansøgere til Rwanda.\nI et åbent brev, som blev bragt i avisen The Times, har ærkebiskopperne fra Canterbury og York foruden 20 andre biskopper fordømt den nye politik som ”umoralsk” og sagt, at den bringer skam om Storbritannien, skriver Christian Today. Der har været mange retslige høringer og protester forud for den planlagte deportering af de første asylsøgere til Rwanda, der ifølge planen skulle finde sted den 14. juni.\nAppelsager blev afvist, fordi højesteret havde godkendt sagen. Regeringen hævder, at deporteringen er nødvendig for at hindre menneskesmuglere i at profitere på transport af flygtninge over Den engelske Kanal i små både.\n“Uanset om det første deportationsfly til Rwanda forlader Storbritannien i dag eller ej, er denne politik en skam for os som nation,” skrev kirkelederne tirsdag morgen. ”Denne skam er vores, fordi vor kristne arv burde inspirere os til at behandle asylansøgere på en barmhjertig, fair og retfærdig måde, som vi har gjort det i århundreder,” hedder det i brevet.\nÆrkebiskoppen af Canterbury, Justin Welby, talte offentligt imod Rwanda-planen i sin påskeprædiken, hvor han sagde, at den ”rejser alvorlige, etiske spørgsmål” og er ”i modsætning til Guds væsen”.\nEfterfølgende blev Justin Welby stærkt kritiseret af regeringen, og kritikere mente, at han burde afholde sig fra at tale om politik. Senere har ærkebiskoppen dog fastholdt sin kritik af udlændingepolitikken med den tilføjelse, at det ville være ”krysteragtigt” ikke at gøre det.\nEn talsmand for den britiske regering fastholder, at Rwanda er et ”fuldstændig trygt og sikkert land” for asylansøgerne.\nI 11. time endte det dog med, at flyvningen til Rwanda blev aflyst, fordi Den Europæiske Menneskerettighedsdomstol mener, at det ikke er lovligt. Domstolen vurderer, at det på grund af sundheds- og menneskerettighedsforhold i Rwanda ikke er lovligt at flyve asylansøgerne til det lille land i det centrale Afrika. Også FN har udtrykt bekymring over planerne.\nFN advarede sidst i april i år den danske stat mod at gennemføre planerne om at lave et modtagecenter i Rwanda.


VAR VI VED AT FÅ INDBRUD? | simonekronborg VAR VI VED AT FÅ INDBRUD? – simonekronborg\nMin søde veninde var så sød, at købe nogle af disse lækre læbestifter med hjem til mig fra Dubai.\nDette indlæg burde jeg egentlig have udgivet i sidste uge, men har fuldstændig glemt det, så det kommer altså ud nu. Jeg er begyndt, at tage musik i ørerne, imens jeg sover, da jeg synes det virker så afslappende, at falde i søvn til. Jeg lagde mig til at sove ca. kl 1 om natten. Og vågnede så omkring kl. 4 om morgenen (min musik var stadig kørende). Det skal lige siges at jeg har værelse lige ved siden af vores første hoveddør. Så jeg vågnede simpelthen af en bankelyd på vores hoveddør. Og ja, nogle vil måske tænke, at indbrudstyve ikke ville kunne finde på at banke på døren. For den tanke har jeg også altid selv haft. Men så tænkte jeg også, at det er jo efterårsferie, og det er jo ret klogt hvis de banker på. For på den måde kan de se om man er nogle der vågner let, og så kan de vel stikke af, hvis de ser lyset blive tændt i stuen.\nJeg vågnede jo bare brat op, og tænkte at det var indbrudstyve. Jeg turde ikke lige at stå op og gå ud og kigge. Så jeg gjorde det, at jeg skrev en sms til min mor (vidste godt hun sov, men tog chancen alligevel, hæhæ). Jeg skrev: “Mor, er du vågen?”. Min mor vågner lige så let som jeg selv gør, så min mor skrev tilbage “Nu er jeg, hvad sker der?”. Hvorefter jeg skrev, at jeg hørte en bankenlyd på døren, og om hun ikke lige ville tjekke. Og selvfølgelig tændte hun jo lyset i stuen, hvilket de selvfølgelig har set, og så er løbet væk.\nNogle vil måske mene, at det er noget jeg tror, jeg bare har hørt. Men nej, jeg plejer aldrig bare at vågne midt om natten. Og er 100% sikker på, at jeg hørte en bankelyd. Det er ret skræmmende at tænke på, synes jeg altså. Det er ikke lige det fedeste. Kunne ikke falde i søvn efter, så jeg var vågen helt til kl 7, hvor jeg så sov efter. Tænkte jeg lige ville dele denne lille “skræmme-historie” med jer.\nHar nogle af Jer nogensinde haft indbrud?\nBOOHOO 50% PÅ ALT\nGOODBYE 2016 AND HELLO 2017 (+ STATUS UPDATE)...\nMin søde veninde var så sød, at købe nogle af disse lækre læbestifter med hjem til mig fra Dubai. Nemlig disse Huda Beauty liquid matte …


Forår i baggården, ca 1970, 100 x 113 cm. Folmer Bendtsen - PDF\nForår i baggården, ca 1970, 100 x 113 cm. Folmer Bendtsen\nDownload "Forår i baggården, ca 1970, 100 x 113 cm. Folmer Bendtsen"\n1 Forår i baggården, ca 1970, 100 x 113 cm Folmer Bendtsen\n3 Folmer Bendtsen 100 år Gjethuset og Ågalleriet i Frederiksværk 31. marts april oktober november 2007\n4 Folmer Bendtsen 100 år Udstillingssteder: Gjethuset, Gjethusgade 5, 3300 Frederiksværk Ågalleriet, Hans Futtrups Sti 3, Krudtværksområdet, 3300 Frederiksværk Arrangører: Gjethusets venner, Sommerfuglevej 37, 3300 Frederiksværk Frederiksværk og Omegns Kunstforening, Bødkergårdsvej 22, 3300 Frederiksværk Åbningstider: 31. marts april 2007 Søndag-fredag kl , lørdag kl Rundetårn, Købmagergade 52 A, 1150 København K Åbningstider: 6. oktober november 2007 Hverdage: kl , søn og helligdage kl Tillige tirsdag og onsdag kl Tak til sponsorerne: Frederiksværk-Hundested Kulturelle Samråd Frederiksværk-Hundested Kommune Nordeafonden Dansk Metal - Nordsjælland North-Information 303 / North Art Magazine 92 Folmer Bendtsen 100 år Copyright: NORTH, Tekst: Bent Petersen Fotos: Allan Hansen, Galleri Spot Frederiksværk, m. flere Layout: Claus Christensen Printed by Strandbygaard, Struer, ISSN North-Information is published by the periodical NORTH, Nørregade 7 C, kld, 1165 København K, Denmark. Main editor: Bent Petersen. Annual subscription for NORTH comprising 10 issues of North-Information and 8 issues of North-Debat costs Dkr 450,-. Outside Scandinavia Dkr 740,- Payable through giro-account Copenhagen and Den Danske Bank\n5 Folmer Bendtsen ved sin gadevogn fotograferet i Han begyndte med at sælge blomster fra et gadehjørne, og blev først senere gadehandler med egen vogn. Hans rute begyndte ved Nørrebros Rundel, og rekte ud til Slangerup-banen og højbanen samt Alexandravej, hvor han boede. Mødet med Folmer Bendtsens malerier fra Nørrebro gjorde i 1960 erne, da jeg selv boede i det kvarter, han skildrede i så mange af sine billeder, et stort og øjeåbnende indtryk på mig på samme måde som senere Sven Engelunds malerier lærte mig at se skønheden i Vendsyssels flade jorder og Hammerhøjs billeder fik mig til at se skønheden i en grå regnvejrshimmel. Helt uden at forskønne eller romantisere kvarteret med dets gamle og nedslidte industribyggeri og dets liv af arbejdere, arbejdsløse og socialt udstødte, viste han glimt af skønheden og poesien for den, der havde øje for den - i sollysets spil i de grå mure, de smukke farvenuancer i det slidte, børnenes leg, pigernes spraglede kjoler solidariteten og djærvheden i flokken af arbejdsløse, der ventede uden for fabriksporten, portrætter af barkede, karakterfulde arbejdere eller en frejdig knøs. Jeg er derfor glad for muligheden for at udgive denne publikation om kunstneren i anledning af hans 100 års fødselsdag den 8. februar 2007 og opfordringen fra Kristine Bendtsen, kunstnerens datter, til på basis af kunstnerens scrapbøger at sammensætte, redigere og skrive publikationens tekst. Jeg har i de fyldige citater fra hovedsageligt dagspressen lagt vægt på samtidens modtagelse og vurdering af Folmer Bendtsens værk og på kunstnerens egne udtalelser. Jeg takker Kristine Bendtsen for tilliden, for indsigten i det efterladte materiale og for et godt samarbejde. 5\n6 Gartneri i Søborg, 1935, 60 x 87 cm Folmer Bendtsen er 28 Aar, i tre Aar har han sejlet og været i Indien og Afrika, i andre Aar af sit unge Liv har han hver Fredag og Lørdag passet en Bananvogn på Københavns Gader og malet eller ventet foran Fabrikkernes porte i de Arbejdsløses Skare Resten af Tiden. Er De blevet Pessimist? Han smiler frejdigt: Nej, det kan jeg ikke blive, jeg maler med lyse Farver, ogsaa naar jeg ikke har Pensel ved Haanden. Hvad er Deres Yndlingsfarve? Den blaa det er maaske en Reminiscens fra Sømandstiden, andre er der ikke, for i de tre Aar havde jeg andre Problemer end Maleriet at passe Søsygen for Eksempel. Hvad maler De? Billeder fra den Gade, jeg hver Dag gaar i, den hedder Alexandravej og ligger ude i det gamle Lygtekvarter, jeg kender Gaden i alle Aarstider, den er blevet til noget inde i mig, som skal frem, og som er kommet frem. Jeg har et Billede, som hedder Tidlig Morgen, man ser Skraldevognen i Gaden, en Rengøringskone og de store graa Kasser, den opgaaende Sol er endnu ikke trængt ned i Dybet andet ses ikke i den tidlige Morgen. Det lyder trist. Det er gjort saa lyst som muligt. Selv mit Billede af Arbejdsløse, hvor man ser den store graa Masse vente foran Døren, hvor Formanden kommer ud for kun at bruge to Arbejdere, er malet lyst, trods det er Vinter og koldt. Billedet er malet i to Partier, bag ved Muren ser man Kranerne og Røgen fra Skorstenene som Tegn på Aktiviteten den som Massen staar udenfor. De kan tro, jeg kender Turen. Saa har jeg ogsaa et Billede, som hedder Foraar på et Gartneri jeg synes, man mærker Foraaret bedst på Gartnerier, Jorden bæver af Fyl-de og Frugtbarhed, det damper, det er stærkt. Hvem har lært Dem at male? Det har jeg selv gaaet og fumlet med men jeg laver ingen Tegnefejl nej, det jeg mangler er Flade- og Formbehandlingen, og hvis det skulde lykkes mig at sælge nogle Billeder på min første Udstil-ling, som aabner i Dag hos Henning Larsen, saa skal jeg bruge Pengene til at komme paa Akademiet og læ-re. Jeg vil saa inderlig gerne lære, vide noget, kunne noget, saa jeg kan tage fat paa store Opgaver, men jeg kender jo ingen Malere og tilhører ikke nogen Kreds. Den Maler, jeg beundrer højest, er Lundstrøm, han er vidunderlig, pragtfuld, og saa lidt fransk paavirket. Hans kunst er saa særpræget og vidunderlig, at jeg helt, naar jeg ser på ham, føler Maleriets store Opgave blandt Masserne Ovenstående uddrag af et avisinterview af Spada med Folmer Bendtsen i oktober 1935 i anledning af dennes debutudstilling i Henning Larsens Kunsthandel giver allerede en nøgle til forståelse af kunstnerens liv og kunst, hans baggrund som sømand, som industriarbejder, gadesælger og arbejdsløs, hans opvækst på Vesterbro og Nørrebro og hans motiver og budskab som kunstner. Folmer Bendtsen blev født i 1907 på Vesterbro i København som det, man dengang kaldte uægte barn, af en møbelhandler og en bornholmsk strygerske på Vesterbro og blev som spæd sat i pleje hos en murerarbejdsmand, Jens Nielsen og hans kone Marie Nielsen i Teglværksgade på Nørrebro, hvor han siden begyndte skolegangen i Prinsesse Charlottegades Skole. Plejeforældrene, der selv 6\n7 Appelsinvogn i sne, 1935, 85 x 100 cm havde voksne børn, der var flyttet hjemmefra, havde en stor og varig betydning for ham, og det var deres verden og livssyn, han tog til sig. Han afbildede dem i malerier, og han kaldte livet igennem Marie for mor. Som 7-årig kom han tilbage til forældrene, som havde fået yderligere to børn og var blevet gift. Han kom på Gasværksvejens Skole med et trist resultat som han senere sagde i et interview med Edward Clausen i Politiken i 1966 Jeg blev smidt ud af sangtimerne, hvad jeg forstår. Men jeg blev også sendt hjem i tegnetimerne. Tegnelæreren sagde, at han aldrig havde set noget lignenede Og han fortsætter: Ud af skolen som 14-årig. Først på kontor. Uudholdeligt. Jeg stak til søs som 16-årig. Til Ceylon, Sydafrika og Middelhavsområdet i fire-fem år. Så kom arbejdsløshedsperioden i Skibene blev lagt op. ( ) Jeg begyndte som klunser på lossepladserne. Jeg samlede flasker, klude og jern. Det solgte jeg og købte blomster for pengene og blev gadehandler. Det gik fint. Til sidst fik jeg en trækvogn med bananer ( ) På det tidspunkt var jeg flyttet ud på Alexandravej og var blevet gift med en smørrebrødsjomfru. Jeg blev en virkelig skrap gadehandler. For at holde varmen gik jeg ind imellem på folkekøkkenerne og begyndte at læse aviser. Der stod noget, jeg ville vide noget mere om og så kom jeg på folkebiblioteket i Stefansgade. Der er igen nogle mennesker, jeg skylder en masse tak. De folk på biblioteket i den skrappe arbejdsløshedsperiode de var forstående pædagoger. Jeg læste også noget om kunst og fik lyst til at prøve selv. Jeg begyndte med at kopiere maleren Mønsted fra billeder i Familie-Journa-len. Han var mit store forbillede. Ved at kopiere ved at arbejde med farverne opdagede jeg farverne i den verden, jeg skubbede bananvognen rundt i hver eneste dag. Men jeg turde altså ikke begynde på Alexandra-vej. Så jeg vadede ud på Amager og i Sydhavnen. Indtil jeg turde stille et staffeli op på Alexandravej, hvor jeg boede. Der blev også ballade. De Skrappe mælkedrenge fra Enigheden skulle jo drille og sparke staffeliet omkuld. De regnede naturligvis med at det var en fin, rig k-ø-n-s-t-n-e-r, der stod der. Indtil jeg blev sur og tævede dem efter noder. Store slagsmål. Men så kunne de pludselig li mig. Jeg malede også oppe i min lejlighed. Det førte til at jeg blev skilt fra smørrebrødsdamen. Jeg forstår hende godt. Jeg ødelagde hendes pæne stuer med farveklatter. Hendes livsdrøm var en grøntforretning og en pæn lejlighed i Thorsgade. Det var min skyld. Så kom miraklet. Det var K. K. Steincke og Ole Vindings skyld. Jeg købte alle mine farver hos kunsthandler Henning Larsen i Knabrostræde. Han blev brændt af. Der var en anden maler, som skulle holde udstilling men han blev væk. Så fik Henning Larsen den skrupskøre idé, at det kunne være sjovt at se lidt nærmere på ham bananvognsejeren, der købte så mange farver. Så arrangerede han en udstilling med mine billeder. Jeg var målløs og havde faktisk medlidenhed med staklen. Men så skrev Ole Vinding en strålende anmeldelse i Ekstra Bladet. Noget med husker jeg endnu Manden fra den blånende sø og den gule bananvogn. Næste dag gik K. K. Steincke op og købte to bil- 7\n8 Tidlig morgen Alexandravej, 1934, 73 x 95 cm leder. Jeg fik en formue for dem. 150 kr. pr. stk.. Samme år, 1935, udstillede kunstneren på KE og i foråret 1936 på Charlottenborg. Udstillingerne vakte opmærksomhed og fik fine anmeldelser, om end anmelderne var enige om, at kunstneren endnu ikke havde frigjort sig fra sine mange og forskelligartede forbilleder. Mest personlighedspræget er Forstadsbillederne fra Alexandravej, særlig Efteraarsbilledet ejer en hel Del af den Sørgmodighed og Skønhed, der er typisk for Aars-tiden. Her er sikkert Grundlaget for hans videre Udvik-ling til større kunstnerisk Selvstændighed, skrev O. V. Borch profetisk, mens en anden anmelder noterer, at kunstneren ser på hverdagen med en Arbejders indstilling. De er kraftige og uraffinerede i Formen ( ) og der mærkes bag dem en social Bevidsthed. I et Morgen-billede ude fra Alexandravej på Nørrebro er Morgenen ikke kun givet gennem en Beskrivelse af det skarpe, skraa Sollys over Tagene og det øverste af Gavlene. Dens særlige Betydning i Byens Hverdag er understreget ved nogle typiske Morgenskikkelser, i Forgrunden Arbejderkonen, der gaar til Trappevask, og lidt længere fremme i den morgenblege Gade Dagrenovationsmæn-dene omkring deres Vogn. Det var blandt andet det her omtalte maleri der blev købt på udstillingen af socialminister K. K. Steincke for 150 kroner. I 1973 købte kunstneren det tilbage for kroner. I 1936 blev Folmer Bendtsen medlem af den nystartede kunstnersammenslutning Kammeraterne med hvilken han udstillede årligt i Den Frie Udstillings bygning frem til Om hans første ophængning her skrev E. H.: Den bedste af dem alle er vel nok Folmer Bendtsen. Også hos ham kan man mærke Spændingen mellem det realistiske og det formelle. Hans Motiver er alle Virkelighed og moderne Virkelighed, Forstaden, Arbejds-drengen, Fyraften med Arbejdere, der gaar fra 8\n9 Lossepladsen, 1944, 153 x 180 cm Fabrik-ken, Nybygning med Plankeværker og Skilte, kort sagt Verden som Byarbejderen kender den. Fra en næsten naturalistisk Malemaade som i Morgensol er han efterhaanden naaet til at beherske Stoffet som i Sne, Alexandravej, men skal sikkert passe paa, at Formen ikke løber væk med Motivet og kun efterlader en kubistisk Dekoration I kataloget til en udstilling i Arnbaks Kunsthandel i 1937 siger Folmer Bendtsen selv: Jeg bliver Tredive i denne Maaned og har kun været Maler, for Alvor, i godt et Aar. Inden dette for mig store Mirakel skete, har jeg været Sømand, Gadesælger, Arbejdsløs, Hjemløs, lidt af hvert, men aldrig uden Haab og heller aldrig helt uden Humor. Jeg beklager, at jeg ikke, tidligere end Tilfældet er, har opfattet Livet malerisk, men det kommer vist af, at jeg var i Nærkamp med det. Jeg er ikke blevet særlig overlegen i Kampen siden, men jeg har faaet et arbejde, som helt optager mig og udfylder mig, det er det store Mirakel. Maaske har min Glæde over det været lige saa meget medvirkende til de Held, som har fulgt mig, som mine Evner eller mit Udtryk som Maler. Jeg er glad for at male, selvom mine Emner er fra Steder, hvor Forbipasserende ikke føler Glæde: Arbejderkvar-teret på det yderste Nørrebro. Også denne udstilling vakte opmærksomhed og fik gode anmeldelser, og det samme fik hans ophængning på Kammeraternes udstilling. På mindre end to år havde han nået en position inden for den unge kunst, som det fremgik af en avisnotits: På Andreas Vinding-Auktionen forleden blev Folmer Bendtsens og Olaf Rudes Billeder de bedst betalte. I denne Forbindelse kan vi ikke lade være med at tænke paa, at det knapt er 3 Aar siden Folmer Bendtsen stod ved sit faste Stade på Hjørnet af Alexandravej og Frederikssundsvej og solgte Frugt og Blomster fra sin Trækvogn, samme Efteraar var det, at han for første Gang med sine Alexandravejbilleder vovede sig frem 9\n10 Folmer Bendtsen under sit studieophold i Paris 1938 for Offentligheden - der siden har skænket ham smigrende Opmærksomhed og stigende Anerkendelse.. I 1938 rejste Folmer Bendtsen med økonomisk støtte fra Ole Vinding, Preben Wilmann, Poul Henningsen, K. K. Steincke og Leif B. Hendil på nogle måneders studieophold til Paris, hvilket affødte følgende avisnotits: Den unge Kunstmaler Folmer Bendtsen rejser i Dag til Paris for Studieophold. Han er på enestaaende kort Tid blevet et Navn, som alle Kunstvenner regner med. Hans Ophold i Paris er den naturlige følge af hans hurtige fremmarch som Maler, han vil forhaabentlig vende uskadt tilbage, det vil sige forfrisket af nye Impulser, men uden det parisiske, som har dræbt saa mange unge nordiske Talenter. Fransk Maleri klæder kun Franskmænd. Om Folmer Bendtsens malerier på Kammeraterne udstilling i 1938 skrev den senere direktør for Nordjyllands Kunstmuseum og Statens Museum for Kunst, Lars Rostrup Bøyesen i sin anmeldelse: Folmer Bendtsen hævder sikkert sin Position som den af den yngre Malergeneration, der på den smukkeste Maade formaar at smelte Hverdagsoplevelsen og Forstadsstem-ningen sammen med Bestræbelserne efter en monumental Form. Der er en menneskelig og malerisk Ægt-hed i disse Nørrebromotiver med de massive Husblok-ke, der er modelleret op og forskudt i forhold til hinanden som en Haandfuld Byggeklodser. Koloristisk finest er hans lille Billede med de to Mænd, der staar paa en Vej, og det smukke Litografi. Om samme udstilling skrev Otto Gelsted i Arbejderbladet: Han (Folmer Bendtsen) maler Sommeraften i Nyhavn, Kortspillere i en parisisk Forstadskafé, Nørrebro i Graavejr og Bur-meister & Wains Staalværk ude i Sydhavnen. Allerede Titlerne viser den bevidste Tendens: at male Mennesker i Forbindelse med deres Arbejde. Bendtsen selv har kun malet i faa Aar, har været Sømand og en Overgang haft en Bananvogn han hører selv hjemme i de Mo-tiver, han maler. Og han er en ægte Maler, med en ualmindelig Evne til at give en gennemtrængende For-nemmelse af et Kvarter, et Lokale Miliøet. Han er en af dem, der forstaar at opleve Storbyen som et Land-skab Sneen paa Tagene, der faar Husene til at se saa høje ud! I et enkelt Billede af to Mænd paa en Vej er han mærkeligt nok vendt tilbage til den impressionistiske Anbringelse af Figurerne paa en tilsyneladende tilfældig Maade, der huskes fra Axel Jørgensens og Rostrup Bøjesens Ungdomsmaleri. Ellers søger han ligesom Peder Larsen, men med mere nuancerede Midler at give det sociale Motiv stor Form. Han har allerede naaet bemærkelsesværdige Resultater, jeg husker et udmærket Vinterbillede fra Nørrebro, og paa denne Udstilling er der f.eks. Staalværket. Han er vel nok den af Kammeraterne, der staar stærkest! Om Folmer Bendtsens billeder på Kammeraterne i 1939 skrev Preben Wilmann: Ikke i umindelige Tider har der hængt saa energisk og interessant og godt Maleri paa en københavnsk Udstillingsvæg. At det samtidig er nærværende bevidst Realisme kan maaske være dril-agtigt nok for dem, der har svært ved at tillade en Maler Brugsret til andre Sanser end Smagen. Han maler et Billede af en Maskinarbejder, farvemæssigt helt bestemt af blaat Maskintøj, brunlig Hud og en dyb rød, pompejanrød Baggrund. En eminent Akkord, der imidlertid er mere end en Akkord, nemlig en Karakteristik. Enkelheden i Farven har nøje Forbindelse med Manden. Det er en enkel Mand med et enkelt Liv. 10\n11 Maskinarbejder, 1950, 145 x 90 cm (Dette billede er identisk med det omtalte i teksten blot malet 10 år senere) Maaden han er tegnet paa, forener sig med Farven til Billedet af en Mand, der er grundpræget af to Ting: Arbejde og Klasse. Han sidder lige ret op og ned paa sin Stol midt i Billedet, men skubbet lidt tilbage, saa han ses fra Isse til Fod med sine korte Ben. Hænderne er store og tunge og uden Fingervrid eller andre Forsøg paa elegant Skødesløshed anbragt paa hvert sit Knæ, Arbejdsnæven og Kammeratnæven, Værktøjet og Sym-bolet i Arbejderens Liv. Ansigtet er roligt og helt aabent, næsten afklædt i sin Mangel paa Maske. Han er den, han giver sig ud for. Som i næsten alle Folmer Bendtsens Billeder er Gan-gen i Kompositionen op-ned. Denne vertikale Stigning giver figuren Sluttethed og Tyngde. Bemærkelsesværdigt ved Maskinarbejderen og Folmer Bendtsens øvrige nye Figurbilleder: Sømand, Trappekonen og Skibs-værft, er hans Fremgang i Skildringen af det enkelte Menneskes Personlighed uden Tab af Typepræget. Den socialrealistiske Kunst fremstillede ubehjælpsomt i sin nuværende Epokes Begyndelse Arbejderen som en skulderbred Robot uden Ansigtstræk og Særpræg. Nu be-gynder de personlige 11\n12 Søfolk, 1940 Træk at faa deres Ret til Fordel for Billedets rigdom og Sandhed. I sin anmeldelse af gruppens udstilling året efter skriver samme anmelder om Folmer Bendtsen: Det første, slaa-ende Indtryk er den gennemtrængende Alvor, den stærke Moral i Forhold til Arbejdet. Hans kunstneriske Maalbevidsthed har ikke taget sig Fridage, afspejlet i letopnaaede Charmebilleder. Farven er modelleret op omkring Formen, fast og plastisk og samtidig fyldt af den udefinerlige Substans, der skaber det levende fortættede Stemningsudtryk. Siden sidst har han faaet Bugt med de sidste Rester af det Slør, der af og til kunde lægge sig dæmpende imellem de store Akkorder. Nu faar de Lov at tone ud i fuld Styrke. Hans Hovedbillede Søfolk søger sin Lige i mange Aars monumentale Billeder i hjemlig Kunst. Det er Skibet, set og oplevet indefra og nedefra, ladet med Job og kemisk renset for Harmonikaromantik. De tre Søfolk, der i Frivagten sidder bænket om et Bord, fylder det knebne Rum med deres Tilværelses Realitet. Det er Mennesker med hver sin Individualitet, men med Fæl-lesskab i Kaarene. De hviler som kun Folk 12 med Svært fysisk Arbejde kan hvile, roligt og sluttet, strejfet af det hvide Sølvlys, der fra en skjult Luge siver ned til Luk-af et, Sovekammer, Spisestue og Opholdsstue paa een Gang. Billedet er et Monument over Søens Arbejdere og agitatorisk forsaavidt Sandheden er Agitation, men ogsaa kun paa det Grundlag. Hans andet store Figurbillede Ung Mand. Lossepladsen, der er blevet købt af Statens Museum for Kunst, er mere vibrerende malet, hvad Emnet maatte indbyde til. Den unge Mand i Billedets Forgrund har ikke sømændenes Fasthed i Kroppen og Ansigtet, han er tværtimod usikker og fylder ikke i Tøjet. Hans Tilstedeværel-se i de forraadnede Omgivelser plager ham. Ved Hjælp af Farven har Kunstneren med tilbageholdt Patos ma-let ham dybt ind i en Uværdighed, der ikke kan være Livets Mening. I sin Sammenmaling af Menneske og Miljø er Folmer Bendtsen her i Slægt med Aanden i Jens Birkholms milde Realisme. I 1940 følger Spada sit interview med Folmer Bendtsen fra 1935 op i Ekstrabladet. Efter på Spadas spørgsmål at have udtrykt sin store forundring over den store inte-\n13 Kunstnerens atelier på Gammelkongevej, 1954, 123 x 160 cm resse, der de forløbne fem år var blevet hans malerier til del, svarer Folmer Bendtsen på Spadas spørgsmål: Har De nu forladt Deres gamle Milieu? : Nej, hvor vil De hen! Jeg forlader det aldrig, det er stadig det, som giver mig mine Motiver, og jeg lever sammen med det, som da jeg malede alene i min Fritid. Nu maa det være Fritid hele Tiden, for jeg maler altid ja, til Tider føler jeg det saadan. Det har været mit Milieu, som har bestemt alt, hvad jeg siden har foretaget, og med særlig Glæde har jeg deltaget i Arbejdet paa inden for Kammeraterne at skaffe gratis Adgang for Folk, men for hvem den Krone eller Halvtredsøre, det koster at faa det at se, er for store Penge. Jeg synes, at det Offentlige skal støtte Udstillingerne, saaledes at det staar alle frit for at gaa til dem lige fra Gaden. Jeg har tit maattet nægte mig at se Billeder, fordi jeg manglede Penge til Entréen og vi maa væk fra det, baade for Menneskers og Maleriets Skyld. - I 1938 var jeg i Paris og medens jeg var der, var det Rembrandts Billeder paa Louvre, som betog mig mere end noget, men da jeg kom hjem, knyttede der sig til denne Oplevelse to andre, som siden har faaet mere og mere Betydning: det var Chardins Opstillinger og 13 Courbets Billeder, særlig Begravelsen i Ornans og det store Atelier-Billede. Er det social Kunst? Jeg ved det ikke. Jeg er ked af dette Ord social, saaledes som det anvendes, det har ikke noget medlidenhedsvækkende ved sig, ikke noget med Rotter paa Gardinstængerne at gøre, jeg kan overhovedet ikke opfatte det Ord i Dag som konjunkturpolitisk bestemt, men kun som Udtryk for Menneskets Placering i Samfundet. Sandheden om Mennesket maa i den Forbindelse være tilstrækkelig. Et Maleri skal ses, Folk maa komme væk fra den Tanke, at det bare skal staa til Bohavet, og forstaa, at det har andre og vigtigere Budskaber til dem end den rent de-korative Virkning. Billedet skal vise dem, hvad der foregaar i Virkeligheden omkring dem. Det er min Kongs-tanke! Forstaa mig nu ikke saaledes, at jeg vil sætte Landskaber og Opstillinger paa anden Plads i Forhold til Figurbilledet, det er ikke Meningen; thi ogsaa de giver Virkeligheden lad os igen tænke paa Chardin, hvis Billeder af dagligdags Ting til alle Tider vil gengive os Dagliglivet fra det attende Aarhundrede. Det var en stor Oplevelse at være i Paris, men ogsaa en Rejse til Norge glædede mig. Under den fandt jeg ud af mine jævnaldrende deroppe, Mænd som Aulie\n14 Udsmykningen på Korsør Rådhus malet med tema i forår, sommer, efterår og vinter på Korsøregnen og Mi-delfart f.eks. arbejder ganske paa samme Linje, som vi her det er godt at vide. Over alt vort Arbejde er der et Løsen: Den mest absolutte Frihed. I 1942 udførte Folmer Bendtsen sin første offentlige udsmykningsopgave, udsmykningen af Korsør Rådhus med fire store malerier, i anledning af hvilken han i et avisinterview med Maar endnu engang pointerede sit udgangspunkt, sit sindelag og sin rolle som arbejdets maler: Jeg er forfærdelig glad for denne Opgave, hvor jeg staar fuldstændig frit i Emnevalg, og jeg har da valgt at vise Korsør som Arbejdets By jeg mener det er forkert at udføre Idyller med Kirketaarne og Patina og alt det, naar vi hver Dag kan se, hvor smukt alting er under Arbejdet, hvor levende det er med de levende Mennesker. Mine Udkast har været forelagt Byraadet, og de blev alle eenstemmigt vedtaget, og under Arbejdet har jeg faaet stor Hjælp af Raadhusets Arkitekt G. V. Juul Frankel, der ogsaa har valgt at lade Raadhuset ligge ved Havnen i den levende Del af Byen ikke fornemt tilbagetrukket paa en tom Plads med Græs, der ikke maa trædes paa. Selve Raadhuset bliver indviet den 15.November, men mine Arbejder skal først afleveres om et Aar. Det er morsomt, at Korsør selv har taget Initiativet til denne Udsmykning og er i Stand til at bekoste den det vidner om en frisk By med et friskt Syn paa Kunsten. Udsmykningen fik voldsom megen og positiv - avisomtale (gerne under en tidstypisk overskrift som Ærefuld Opgave for en ung Kunstner ). I en samtale med im. i en lokal avis opsummerer kunstneren selv: Jeg sejlede som Sømand efter min Barndom som Bydreng paa Nørrebro og Vesterbro i København. Jeg kom langt omkring og havde ikke Interesse for Malerkunst, derimod for Litteratur. Da Krisen satte ind sidst i Tyverne, etablerede jeg mig som Gadehandler og solgte Bananer og Frugt. Samtidig sled jeg Trapperne paa Biblioteker og Læsesale, og den Viden, jeg tilegnede mig gennem Bøgerne, og den brutale Virkelighed, jeg mødte som Sømand, gav mig nye Impulser og et helt andet Syn paa Livet. Kom saa Interessen for Malerkunsten? Ja, jeg følte, jeg havde noget at fortælle, og jeg skildrede i Lær-reder og Farver mine Oplevelser paa Nørrebro, set med en Nørrebrodrengs Øjne. Efter Opfordring af en Kunst-handler holdt jeg en Udstilling; jeg mente ikke selv, at mine Malerier havde nogen Værdi og drømte ikke om, at nogen Mennesker vilde interessere sig for dem. Var der stort Besøg paa Udstillingen? Der kom adskillige Interesserede, og jeg solgte de fleste af Billederne, men til beskedne Priser. Samme Maaned debuterede jeg paa Kunstnernes Efteraarsudtilling, 14\n15 Folmer Bendtsen i 1942 på dagen ved offentliggørelsen af hans udsmykning af byråds-salen på Korsør Rådhus og faa Maaneder efter paa Foraarsudstillingen paa Charlottenborg. Det var i Foraaret Har De aldrig gaaet paa Akademiet? Nej, det var min Mening, naar jeg havde solgt nogle Billeder. Men Sagkundskaben fraraadede mig, da de mente, at min Opfattelse var selvstændig, og den Sik-kerhed syntes disse Mænd, jeg skulle bevare. En Kreds af Mennesker interesserede sig for mig og betalte mig en Sum, som tilbagebetaltes i Billeder, saaledes at jeg udelukkende kunde beskæftige mig med Malerkunsten. Blandt disse Mænd var daværende Justitsminister K. K. Steincke, Redaktørerne Ole Andreas Vinding, Kunsthi-storikeren Preben Vilmann, Arkitekt Poul Henningsen og Direktør Simonsen fra Bing og Grøndahl m.fl. Aaret efter Debuten fik jeg af Direktør Harry Duelund, Falcks Redningskorps, en rund Sum, der satte mig i Stand til at rejse til Paris og studere. Da jeg kom hjem, havde jeg lært meget, og jeg kunde nu nogenlunde leve af min Kunst. Hvem købte Billederne? Ja, siden er det gaaet Slag i Slag. Jeg konkurrerede til en af Akademiets aarlige Konkurrencer og fik tildelt den Neuhauske Præmie paa 800 Kr. Et Billede blev solgt til Statens Museum for Kunst, Carlsbergfonden har købt to Billeder, og Aarhus Byraad købte ved By-Jubilæet et Billede til Ophængning i det nye Raadhus. Samtidig har jeg solgt Billeder til flere af vore kendte Privatsamlere. Saa vidt vi véd, var det københavnske Forstadsbilleder, der gjorde Dem kendt. Var det ikke vanskeligt at springe ud til den store Opgave i Provinsen? Forskellen er nu ikke saa stor som man tænker sig. Livet, Arbejdet og Menneskene er nogenlunde ens overalt. Naturen og Omgivelserne føles større end i det tætpakkede København, og Naturens Vekslen føles langt mere. Dette har jeg søgt at give Udtryk for i Billederne af hver sin skiftende Aarstid. De er ikke naturalistisk indstillet i Deres Kunst? - Kunst er ikke en Kopi af Naturen, det er en Gendigtning af Virkeligheden, en Ekstrakt af selve Oplevelsen. Der er naturligvis lavet stor naturalistisk Kunst, men f.eks. Ring og Hans Schmidt var nemlig heller ikke Naturalister i egentlig Forstand. Naturalismen var fremherskende omkring Aarhundredskiftet. Dengang satte Borgerskabet Naturen i Kit, Glas og Ramme i deres mørke, klunkebehængte stuer, hvor Solen aldrig fik en Chance for at trænge ind. I Dag er det omvendt; vi lader Sol og Lys strømme ind i Stuerne og forlanger af Kunsten, at den i Farver skal give os den Fornemmelse af Sol, Fest, Farve og Lys ja, alle de Indtryk, vi har inde i os, naar vi virkelig har oplevet Naturen. Har De følt Glæde over Korsør og Omegn under Deres Ophold? Jeg troede, Korsør kun var en Jernbane- og Færgestation vist en almindelig Opfattelse. Men jeg opdagede noget andet 15\n16 Legeplads, Alexandravej, 1936, 158 x 168 cm ved mit Ophold her i Byen i længere og kortere Perioder. Korsør og Omegn er meget smuk og afvekslende, og j e g kommer igen... Folmer Bendtsen var en arbejdets og bylandskabets maler, men selv om han var stærkt politisk aktiv på den yderste venstrefløj og i mange år medlem af kommunistpartiet (indtil han i 1956 sammen med Aksel Larsen og mange andre meldte sig ud i harme over Sovjetunionens overgreb på Ungarn og aldrig mere deltog i det partipolitiske liv), var hans kunst altid helt uden social indignation og agitation og uden egentlig klassebevidsthed. Det var folkets hverdag i industrikvartererne, han skildrede, aflæst og afbildet gennem et lyst sind, der så skønheden i det grå, det monumentale, i lyset på murene og gaderne mellem boligblokkene, arbejderens stolthed som menneske og som samfundets grundpæl uden romantisk heroisering (som i den sovjetiske nationalsocialisme). Herom skriver en anmelder af Kammeraternes udstilling 16 i 1943: Naar Folmer Bendtsen maler Sommer i Baggaarden virker det ikke som en Opfordring til at skaffe de stakkels Børn Landophold i Sommerferien eller en Appel til Sundhedsautoriteterne om Sanering af Kvarteret, for Malerens Forhold til Motivet er rent kunstnerisk. Hans Bedrift er, at han finder de maleriske Skønheder i noget vedtaget skønhedsforladt. Det er et meget smukt Billede, Folmer Bendtsen her har malet, og det viser ham som den ægte Malerbegavelse. Ogsaa hans Vinterbillede fra Sydhavnen er stærkt og indtrængende Naturmaleri. Folmer Bendtsen er Maleren, der finder Naturen i Storbyen, fordi det er her, han har hjemme. I sin anmeldelse af Kammeraternes udstilling i 1944 skrev Walter Schwartz: Den kunstner i Gruppen der med rigest Talent og størst kunstnerisk Formaaen giver Udtryk for, hvad man maaske kunde kalde Udstillin-gens Program, er stadigvæk Folmer Bendtsen. Han har i flere Aar staaet som Midtpunkt i Kammerater-ne, og han gør det i Aar i højere\n17 Assistenskirkegård, forbipasserende, ca 1970, 93 x 120 cm (Dette billede er ikke det i teksten omtalte, men et andet malet samme sted blot ca 25 år senere og med få mennesker) Grad end nogen Sin-de. Billedet af en Begravelse paa Assistens Kirkegaard, som Ny Carlsbergfondet klogt har sikret sig allerede før Udstillingens Aabning, markerer, hvad Folmer Bendt-sen har naaet i Løbet af de 10 Aar, siden Kammerater-ne startede: større Frihed i Udfoldelsen, rigere Farve og bredere Udsyn og et Stænk Humør til at afbalancere den indædte Alvor, der nu og da har været ved at tage Pusten fra ham. Uden at slække paa de strenge Krav til det med-menneskelige har han stadig taget nye maleriske Problemer op til Undersøgelse. Meget fint er det atmosfæriske gengivet i nogle Billeder fra Sydhavnen og fra københavnske Fabrikskvarterer, og i Billedet af Gaardmusikanterne har han, med sin mærkelige Evne til at lade Stofvirkningen deltage som fortællende Faktor, givet en ny og fængslende Variation over et af sine karakteristiske Emner. I sin anmeldelse i Berlingske Tidende af samme udstilling hæftede Lars Rostrup Bøyesen sig især ved den koloristiske udvikling hos Folmer Bendtsen: Folmer Bendtsen er den af Flokken, der stadigvæk tiltrækker sig størst Opmærksomhed, ikke fordi han spænder over noget vidt Register eller møder op med større Overraskelser, men fordi han har en mærkelig intens Maade at opleve de Ting paa, han med en Bulldogs Stædighed har bidt sig fast i. Bendtsen viser i Aar Resultatet af den koloristiske Udvikling han har gennemløbet siden sidst, og kan man dømme efter de enkelte Prøver paa en koloristisk Nyorientering, han har, kunde det tyde paa, at et Kredsløb er ved at fuldbyrdes. For snart mange Aar siden begyndte Bendtsen nemlig, hvad de fleste maaske har glemt, som en fin og nænsom Kolorist ude paa Efteraarsudstillingen med graattonede Billeder fra Alexandravej. De følgende Aar var helliget Kampen med de stoflige Problemer; den førte med sig en bastant, blytung Udtryksform, hvor det farvemæssige Liv var paa Nippet til at blive kvalt i Mørke. Med energisk Trods tvang han sig ud af Dødvandet og havnede ovre i den modsatte Yderlighed: Farven blev stærk, men ofte metallisk og udvendig, den gik over Gevind; man be-gyndte allerede med Bekymring at tænke paa, hvordan det skulle ende, hvis Folmer Bendtsen som Kolorist fremturede som Germanernes Lærling. Og nu viser det sig, at han er ved at klare Skærene, idet han synes at være paa Vej til nu i en moden Alder at forene sin Ungdoms Følsomhed med Erfaringerne fra sin Sturm und Drang. Med pædagogisk Klarhed er Repræsentan-terne for de forskellige Stilarter inden for hans Kunst fremhængt ved Siden af hinanden, saa Publikum selv kan drage sine Slutninger. De kulørte og koloristisk usikre Billeder fra Sydhavnen (Gul Himmel og Klude- 17\n18 Kærlighed i baggården, ca 1965, 81 x 65 cm 18\n19 samlere) repræsenterer den ene Fløj, det smukke, blonde Billede med Begravelsen paa Assistens Kirkegaard, der er Aarets Hovedværk, den anden. Et Sted midt imellem staar to hver paa sin Maade smukke Billeder som Gaardmusikanterne og Maleren paa Taget, et morsomt set, omend lidt flaksende Billede. I 1949 vandt Folmer Bendtsen en konkurrence om en udsmykning af endevæggen i Radiohusets kantine med et kæmpemaleri. Som kommentar til udsmykningsforslaget skrev kunstneren selv: Den af mig foreslaaede Løsning af Udsmykningen i Radiohusets Marketenderi synes rent overfladisk set, at have meget lidt med Husets Funktion at gøre. Det har været antydet i Indbydelsen, at en vis Overensstemmelse med Rummets Stilfuldhed burde videreføres i Udsmykningen, altsaa en ren dekorativ Løsning. Men der burde efter min Mening tværtimod føres et helt nyt Moment ind i de noble Omgivelser, der kunne hjælpe Gæster og Funktionærer væk fra den lidt fjerne Atmosfære, jeg ved de Lejligheder jeg har besøgt Marketenderiet har følt temmmeligt stærkt. Naar de centrale Figurer er Arbejdere vil jeg motivere det med, at Radioen først og fremmest er de arbejdendes enten i Byen eller paa Landet. Det er denne Befolkningsgruppe Radioen gør sin største kulturelle Indsats for, det er her Behovet er størst og Midlerne mindst til at komme i direkte Kontakt med Koncertsale, Teatre, Foredrag o.s.v. Derfor, mener jeg, er det gavnligt at netop Personalet paa denne Maade i Udsmykningen bliver mindet om den Hverdag som Radioen er saa betydningsfuld for. Det er ligeledes værd at minde om, at netop Arbejderne og deres Organisationer har været med til fremfor andre, at gøre Radioen til det den er idag. Beskrivelse af Motivet: Fyraften Arbejderne kommer fra Værft og Fabrikker som det centrale i Billedet. Ved deres Bevægelse fremefter og i de tunge afslappede Fi-gurer mærkes Viden om egne Kræfter og Tro paa sig selv og Fremtiden. Det understreges i den Ro og Sejghed de gaar fremad med. I Baggrunden Nybygninger paa Værftet, Kraner og Skibe. Huse under Opførelse (med Stilladser) symboliserer den Genopbygnings Tid vi er midt i. For at understrege Tyngden og det daglige Slid er begge Fløjene gjort lyse og lette med legende Børn i lyse Omgivelser til højre og til venstre lette lyse Kvinde-figurer der venter paa Mændene med Børn omkring sig. De høje Ting i Baggrunden stræber stærkt opefter og skulle ophæve Væggens langagtige Format. Da En-devæggen er udført i støbt Beton kan der ikke males direkte paa Væggen, det foreslaaes derfor at Dekoratio-nen udarbejdes i Olie paa Lærred der i lodrette Baner med Blyhvidt lægges ind paa Vægfladen. havde været enige. Dristigt har Folmer Bendtsen sat sig ud over alle konventionelle hensyn og udelukkende koncentreret sig om at opbygge et billede, som paa én gang udvider og afslutter rummet. Han har valgt et emne, der kun i overført betydning kan føres tilbage til husets funktion, men hvis symbolik imidlertid er klar nok. Fyraften kalder han sit billede. Det skildrer nogle arbejdere, der vender hjem fra deres job paa et skibsværft, og en flok murere, som er krøbet ned fra stilladserne ved et hus under opførelse. Til venstre staar en gruppe ventende kvinder, og til højre leger børnene i det grønne. En saare enkel fortælling. Her er det arbejdende Danmark, hvor hvilens sødme tilkommer dem, der har gjort dagens gerning. Nu gaar de hjem til ko-nen og børnene, til Pressens Radioavis og Frikvarter med Den Gyldenblonde. Et rent socialrealistisk motiv. Paa det jævne, ikke i det himmelblaa. Andre løsninger af opgaven havde været tænkelige (Dan Sterup Han-sens abstrakte fantasi over radiobølger f.eks.), men det var sikkert rigtigt at vælge Folmer Bendtsen, der saa magtfuldt dokumenterer, hvor store dekorative muligheder den simple hverdag indeholder ogsaa uden omskrivninger i en betydelig kunstners fortolkning. Her har kunstneren tilmed vovet sin hals ved at bringe det femten meter lange felt ind under en fælles rytmisk og perspektivisk helhed. Billedet opfattes i ét blik. Paa den naturligste maade af verden føres øjet ind mod det perspektiviske midtpunkt, uden at væggens fladevirkning brydes. Gennem en rolig, lys farveholdning (oliefarve med freskokarakter) sammenknyttes de forskellige grupper med baggrundens flademotiver til venstre den smukt tegnede røde skibsprofil og de opadstræbende kraner, til højre et teglstensfarvet hus omgivet af stilladser fortonende sig mod det grønne parkanlæg, hvor børnene leger. Ogsaa den vanskelige opgave, det har været at fordele de vertikale og horisontale linjer under den kedelige afsluttende bue for oven, har Folmer Bendtsen klaret usædvanlig fint, bl.a. ved at gi-ve afkald paa dramatisk sammenspil mellem figurerne. De følger alle den samme lodrette rytme der kontrasterer med baggrundens vandrette. Det giver billedet noget asketisk, indadvendt, men underbygger kompositionen. Fyraften er foreløbig Folmer Bendtsens hovedværk. Vi er blevet et stort dekorativt værk rigere, et jordbundet, tungt marcherende værk ganske vist, men et arbejde, som baade ved sit emne og sin maleriske holdning peger fremad. Nu maa det efterhaanden gaa op for arkitekterne, at et intimt samarbejde med malere og billedhuggere baade er paakrævet og muligt. Udsmykningen blev modtaget med begejstring, blandt andre af Walter Schwartz, der i sin anmeldelse ved afsløringen i 1951 efter at have harceleret over manglende samarbejde fra arkitektens side skrev: Det tjener Kunstneren til stor ære, at det i alt væsentligt er lykkedes. Men hvor meget finere kunne det samlede resultat ikke være blevet, hvis parterne allerede fra starten 19\n20 Folmer Bendtsen under arbejdet med vægmaleriet i Radiohusets kantine. Udførelsen tog 3 år fra


Fedmeopereret | Trine Larsen fra Billed-Bladet tabte sig 72 kilo\nSe forvandlingen: Trine tabte sig 72 kilo\nFor snart fire år siden fik journalist Trine Larsen en fedmeoperation.Den har hun aldrig fortrudt. Operationen har ændret hendes liv. Hun gik fra at veje 135 kilo og bruge en størrelse 56 til at veje 63 kilo og bruge en størrelse 38.Se hendes smukke forvandling herunder.\nFredag d. 4. juli 2014 - af Redaktionen, foto: privat\nDen ene dag dækker hun Grevinde Alexandras 50-års fødselsdag. Den næste dag handler det om, at Prins Joachim og Prinsesse Marie flytter fra Schackenborg Slot.\nTrine Larsen, journalist på Billed-Bladet, har nok at se til.\nTrine Larsen har siden teenageårene været en "stor pige", men en trafikulykke i 2008, fik vægten til at stige endnu mere.\n- Det tog mig et år at komme mig efter trafikulykken, og efter en længere periode, hvor jeg sad i kørestol, tog jeg endnu mere på, husker Trine.\nLÆS OGSÅ: 5:2 Kuren virker\nLægen foreslog en fedmeoperation\nEn ortopædkirurg, som skulle forestå en knæoperation efter ulykken, mente, at hun var nød til at tabe sig først. Han foreslog hende en gastric bypass-operation.\nTrine, der aldrig tidligere havde overvejet en fedmeoperation, valgte at sige ja. På det tidspunkt vejede hun 135 kilo.\nI efteråret 2010 kom hun under kniven på privathospitalet Aleris-Hamlet i Søborg.\n- Operationen har reddet mit liv. Før havde jeg smerter i knæ og led - og jeg spiste smertestillende piller. I dag er jeg smertefri. Jeg har det fantastisk og tager ikke andre piller end vitaminer og mineraler, siger Trine.\nSiden operationen for snart fire år siden har Trine tabt 72 kilo - og er i dag en flot kvinde på 172 cm og kun 63 kilo. Men hun har også trænet en del.\n- Jeg svømmer et par gange om ugen, går i fitnesscenter, når tiden tillader det, og jeg har også gået til zumba.\n- Jeg har været ekstrem heldig - man kan næsten ikke se, at jeg har været overvægtig - andet end lidt på arme og lår. Så jeg har ikke behov for hudreduktion.\nEfter Trines fedmeoperation har hun måtte udskifte sin garderobe. Hun er gået fra en størrelse 56 til en størrelse 38 - ligesom hun også er gået en skostørrelse ned.\nTrine Larsen mener, at man skal se en gastric bypass som en livsstilsændring, hvor man skal tænke sig om og ændre kurs.\n- Man skal ikke tro, at det bare er at "knipse med fingrene" - man skal arbejde med det både fysisk og psykisk, forklarer hun.\n- Efter min operation satte jeg - måske for første gang - mig selv i forreste række. Jeg vil ikke gå på kompromis. Jeg spiser INTET junkfood - så hellere undvære, siger Trine, som følger "regelsættet for Gastric Bypass opererede" til punkt og prikke.\nHun spiser f.eks. mange og små, proteinholdige portioner - og drikker ikke, mens hun spiser.\nVigtigt med psykologhjælp\n- Jeg synes, der er meget tabu omkring tykke mennesker. Man tager ikke fat om det, som det handler om. Det er en sygdom, der skal behandles. Det er ikke bare et spørgsmål om at lukke munden. Som overvægtig kan det være svært at klare det selv - det kræver hjælp, siger Trine Larsen.\nTrine mener, at de fleste, som får en fedmeoperation, spiser på følelserne og dermed får indarbejdet de dårlige spisevaner. Derfor anbefaler hun, at folk, der beslutter sig for en operation, får psykologhjælp både før og efter.\n- Man skal finde ud af, hvorfor man er blevet så tyk. Der sker også store forandringer efter operationen, hvor man taber sig hurtigt og oftest rigtig meget. Det kræver også hjælp at håndtere.\nMistede begge forældre\nMidt i Trines livsstilsændring mistede hun begge sine forældre og fik på den baggrund tilbud om ti timers psykologbehandlinger. Det hjalp hende med at få styr på sit liv.\n- Jeg betragter mig selv som begavet. Alligevel kan man som tyk altid finde på undskyldninger som "det er også synd for mig", "jeg har heller ikke tid til at stå og ordne råkostsalat" eller "jeg starter på mandag" - og dermed udsætte livsstilsændringen og fortsat træffe de forkerte valg med mad, siger Trine.\nHun mener, at overvægtige bør få hjælp i langt højere grad end i dag.\n- Hvad koster det ikke samfundet med så mange overvægtige mennesker? Overvægt kan medføre hjertekarsygdomme, sukkersyge, diabetes og flere former for kræft - det koster samfundet millioner af kroner. Derfor bør man lave en tidligere indsats for børn og unge. I stedet for lukker man Julemærkehjem og sparer penge præcis dér, hvor man bør sætter ind, forklarer Trine.\nHun mener selv, at hun har fået et helt nyt liv.\n- Min gastric bypass er som et eventyr: Jeg har ikke fået nye laster - faktisk er jeg også holdt op med at ryge. Jeg oplever kun positiv respons og har fået en livskvalitet, jeg aldrig havde turde håbe på. Jeg kan købe tøj i helt almindelige modebutikker, og jeg skal ikke være nervøs for, om stolen følger med, når jeg rejser mig op, siger hun.\nLÆS OGSÅ: 10 tips til at føre din drøm ud i livet